Μπρόδερ | superficial intelligence\nΜαρτίου 24, 2009 § 4 Σχόλια\nΜε τον αδελφό μου έχουμε 6 χρόνια διαφορά. Δηλαδή εγώ είμαι τώρα 30 αυτός 24.\nΜεγαλώσαμε σαν δύο μοναχοπαίδια -ξεχωριστά- η μεγάλη διαφορά ηλικίας δεν μας επέτρεπε το δέσιμο.\nΓια να είμαστε ειλικρινείς, όταν γεννήθηκε ο Βασίλης, με εκνεύριζε πάρα πολύ. Δεν ήταν σε θέση να κάνει τίποτα από αυτά που είχα υπολογίσει για τους δυό μας. Δεν έπαιζε κούκλες, όυτε playmobile, δεν μπορούσε να κάνει τον θεατή στις παραστάσεις μου ( δύο ημερησίως , μια χορό, μία κουκλοθέατρο) και συγχρόνως ήταν ένα τρομέρα νευρικό μωρό. Έκλαιγε συνεχεια. Για τα πάντα. Και ήταν και καραφλός – πράγμα που με αποδυνάμωνε τελείως από το να του βάλω φιογκάκια, να τον χτενίσω, να εκφραστώ βρε αδελφέ.\nΚαι έτσι, σιωπηλά, αποφασίσαμε να συνεχίσουμε την ζωή μας χωριστά. Εγώ έπεσα με τα μούτρα στις φίλες της γειτονιάς, με απαξίωση προς το οικογενειακό μου δέντρο, και ο Βασίλης μεγάλωνε μες τα νεύρα.\nΕίχε νεύρα για τα πάντα. Νεύρα αν του ρίχναμε το νερό στο πρόσωπο, αν φορόυσε μάλλινο, στενή λαιμόκοψη ή το χρώμα που δεν του αρέσει. Νεύρα αν δεν είχε την πιπίλα που ήθελε ή το φαγητό που του άρεσε. Νεύρα πολλά.\nΕπειτα, συνεβησαν ακόμα περισσότερα. Βλέπετε, ξεπερνάμε κατά πολύ, το πρότυπο της οικογένειας. Οι γονείς μας και εμείς , περάσαμε πολλά κύματα, τρώγωντας ο ένας τις σάρκες του άλλου. Σαν να μας είχαν προγραμματίσει από την ανάποδη, τα κάναμε όλα λάθος. Δεν είχαμε οικογενειακά γεύματα, δεν τρώγαμε τσιπς και κοκακόλες, δεν μιλάγαμε καλά ο ένας στον άλλο, τσακωνόμαστε με φωνές δημοσίως, και τα σπάσαμε όλα μέσα στο σπίτι. Και αποκαθηλωθήκαμε από τους ρόλους μας.\nΠέρασαν πολλά χρόνια, με θυμό. Δεν θέλαμε ο ένας τον άλλο, και οι συμβατικές υποχρεώσεις της οικογένειας μας εκνεύριζαν ακόμα περισσότερο. Δεν πηγαίναμε σε γάμους , σε βαφτίσεις, δεν πηγαίναμε σε σπίτια φίλων, είχαμε ξεχάσει τι σημαίνει Πρωτοχρονιά, Χριστούγεννα , Πάσχα . Εγώ πήγα πρώτη φορά σε ρεβεγιόν πριν από δύο χρόνια.\nΓια μας ήταν όλα δύσκολα, αλλά με ένα σχεδόν εξωτικό κουράγιο, όλοι μας, προχωρόυσαμε μπροστά. Ο καθένας με τον τρόπο του. Κανένας από την τετραμελή οικογένεια μου δεν είναι ο ίδιος που ήταν πριν από 5 χρόνια. Παίρναμε πάντα ρίσκα, επιλογές, δύσβατα μονοπάτια, κάναμε μελοδραματισμούς και συμφωνίες , και προχωρούσαμε. Πάντα μπροστά.\nΚάποια στιγμή, δεν ξέρω πότε ακριβώς έγινε αυτό αλλά σίγουρα πρόσφατα, κοιτάξαμε ο ένας τον άλλο. Με συμπόνια. Μόνο εμείς ήμασταν σε θέση να μας καταλάβουμε. Μόνο εμείς είχαμε δει τους εαυτούς μας στα χειρότερα, μόνο εμείς ξέραμε τι κουπί τραβήξαμε. Και αγαπηθήκαμε.\nΧωρίς (πολλούς) μελοδραματισμούς αυτή τη φορά. Σιγά- σιγά πιάνουμε ο ένας το χέρι του άλλου για να σηκωθεί. Ενίοτε ξαναρχίζουμε να βριζόμαστε. Αλλά ξέρουμε πως γίνεται από συνήθεια. Κανένας άλλος δεν μπορεί να μας καταλάβει.\nΟ αδελφός μου, που τώρα πια είναι άντρας αλλά εγώ δυσκολεύομαι να το καταλάβω, έχει ακόμα νεύρα. Πολλά.\nΑκόμα έχει ένα απίστευτο ταλέντο στην μουσική, είναι ένας εξαιρετικός κιθαρίστας, είναι τίμιος, πιάνουν τα χέρια του, εχει το χάρισμα της ενδοσκόπησης, και ένα σαρωτικό χιούμορ.Με τον πατέρα μου έχουν ένα εντελώς non–politically correct βίτσιο να κοροιδεύουν χοντρές.\nΑκόμα μου λύνει όλα τα προβλήματα στο laptop.\nΣυνεχίζει να με βρίζει –ενίοτε – αλλά τώρα πια του λέω πως τον αγαπάω.Και δεν σταματάει να με εκπλήσσει.\nΥ.γ – Όλος αυτός ο συναισθηματικός καταρράκτης, προέκυψε από την ανάγκη μου να πω για το blog του αδελφου μου- http://microsurfer.blogspot.com/\nΕίπαμε, είμαστε μεγάλα νούμερα.;P\n§ 4 Responses to Μπρόδερ\nΟ/Η Lacryma λέει:\nΜαρτίου 24, 2009 στο 3:18 μμ\nΚαμιά φορά, ένας κακός γκόμενος μπορεί να σου γνωρίσει έναν καλό φίλο. Έτσι γνώρισα τον Βασίλη. Δεν θα ξεχάσω την πρώτη φορά που τον είδα. Ήταν περίοδος γιορτών, (Χριστούγεννα) μόλις είχα γυρίσει σπίτι και καθόταν δίπλα στο τζάκι. Δεν είπαμε πολλά, έχω την εντύπωση πως δεν προλάβαμε ούτε τα τυπικά να πούμε, εφόσον έγινε μάρτυρας καβγά με εμένα σε ρόλο σκύλας. Με γνώρισε από την ανάποδη αλλά δεν τρόμαξε και πήγαμε μετά για καφέ(δες). Στην αρχή νόμιζα ότι με θέλει για παρέα μπας και του γνώριζα καμιά φίλη μου (τον βόλεψα καλά, νομίζω ακόμα μου το χρωστάει) αλλά μετά είδα ότι αυτός ήταν εκεί. Άλλαξα πόλη, νησί, γκόμενο, καταστάσεις, διαθέσεις, αλλά αυτός έγινε ένας μικρός άξονας στη ζωή μου. Ό,τι και να μου συνέβαινε ο Βασίλης ήταν εκεί. Έτσι είπα ότι είμαστε φίλοι. Και λάτρεψα τη ζωή για άλλη μια φορά, για το παράδοξο της. Αν κάποιος με ρωτούσε σήμερα, «γιατί το πεπρωμένο σε οδήγησε τόσο νότια, στα Χανιά?», πριν 2 χρόνια θα έλεγα, ότι πήγα για την περιπέτεια, για να ξεφύγω, για τον Τ. και άλλα τέτοια. Τώρα όμως ξέρω, ότι η ζωή με οδήγησε εκεί, γιατί μου έλειπε ένας φίλος. Δεν θα μπορούσα να είμαι περισσότερο ευγνόμων.\nΜαρτίου 25, 2009 στο 5:57 μμ\nΤελικά σα την οικογένεια σου δεν υπάρχει τίποτα άλλο, ειδικά όταν σου φτιάχνουν τετοιο ήματζ :P. Νιώθω υπερήφανος για την αδελφή μου και χαίρομαι που έχω μια φίλη σα την Λαμπρινή.\nΣας ευχαριστώ ❤\nΜαρτίου 26, 2009 στο 10:13 πμ\nme siginises xameni prwi-prwi! 🙂\npara poli omorfi kai siginitiki diigisi…\nexeis anoixei kainourgio kefaleo kai fenete ki ap ta themata sou…\nΜαρτίου 26, 2009 στο 4:14 μμ\nΠαιδιά, σε λίγο θα αρχίζουν να παίζουν τα βιολιά από πίσω και εμείς θα βουρκώνουμε και θα αρχίσει το μελό ;P\nLacryma – εσύ ξέρεις τον αδελφό μου με έναν τρόπο που δεν θα τον γνωρίσω εγώ ποτέ\nαδελφέ μου και εγώ νιώθω υπερηφανη για μένα ;PPPP\nmaria αυτά παθαίνεις αμα ανοίγεις blog πρωί – πρωί\nYou are currently reading Μπρόδερ at superficial intelligence.\nΚατηγορίες: το σκέφτομαι συνέχεια, φανταστική οικογένεια, καταπληκτικοί bloggers


Πρέβεζα: Ανάπτυξη Τώρα - Οι δημότες Πρέβεζας αξίζουν περισσότερο σεβασμό!!! Πρέβεζα: Ανάπτυξη Τώρα - Οι δημότες Πρέβεζας αξίζουν περισσότερο σεβασμό!!! | Epirusblog.gr | Ιωάννινα Ήπειρος Ελλάδα\nΠρέβεζα: Ανάπτυξη Τώρα - Οι δημότες Πρέβεζας αξίζουν περισσότερο σεβασμό!!!\nΚάθε δημοτική αρχή οφείλει να επιδεικνύει σεβασμό απέναντι στους δημότες της. Η ανεξάρτητη δημοτική παράταξη Πρέβεζας «Ανάπτυξη Τώρα» έχει χαρακτηριστεί ως η παράταξη των ανθρώπων. Κάθε ενέργεια, κάθε πρωτοβουλία, κάθε δράση να έχει επίκεντρο τον άνθρωπο να έχει επίκεντρο τον δημότη Πρέβεζας.\nΔε νοείται δήμος της καρδιάς μας!!! όταν δεν υπάρχει ο απαραίτητος σεβασμός απέναντι στο δημότη. Δυστυχώς από τη σημερινή δημοτική αρχή δεν φαίνεται να υπάρχει κάτι τέτοιο διότι αυτό που συμβαίνει και επαναλαμβάνεται με τις επιθέσεις αδέσποτων σκύλων σε δημότες Πρέβεζας στην Κυανή Ακτή που από δρόμος περιπάτου κατάντησε ο φόβος και ο τρόμος των δημοτών μας και όχι μόνο εκεί αφού και σε άλλα μέρη υπάρχει μεγάλο πρόβλημα πρόσφατα και μπροστά από το πρώτο δημοτικό σχολείο.\nΑυτή η κατάσταση μόνο σεβασμός δεν είναι προς τους δημότες μας. Είναι ακριβώς το αντίθετο. Καλούμε για το πρόβλημα τα περιστατικά του οποίου έχουν πάρει τη μορφή «χιονοστιβάδας» να δοθεί άμεσα λύση και να μη θυμίζουν οι δημότες Πρέβεζας δημότες Β΄ κατηγορίας.\nΗ ανεξάρτητη Δημοτική παράταξη Πρέβεζας «Ανάπτυξη Τώρα», η δημοτική παράταξη των ανθρώπων στέκεται για μια ακόμη φορά με σεβασμό προς τον συνδημότη. Καλούμε και απαιτούμε από τη δημοτική αρχή που έχει την απόλυτη ευθύνη να πράξει τα δέοντα άμεσα!!! Επιφυλασσόμαστε για περαιτέρω ενέργειες!!!


Συγκλονίζουν οι αποκαλύψεις του 13χρονου γιου της 38χρονης στο Κορωπί\n12/08/2016 - 21:00μμ\n«Ξαφνικά ακούσαμε φωνές και βγαίνοντας έξω είδαμε μία γυναίκα να είναι πάνω από τη μητέρα μας κρατώντας ένα μαχαίρι με κόκκινη λαβή. Στο έδαφος υπήρχαν κηλίδες αίματος, που κατάλαβα ότι ήταν από τη μητέρα μου. Αμέσως πιάσαμε τα χέρια της με τον αδερφό μου και προσπάθησα να της πάρω το μαχαίρι. Τότε ήρθε ο πατέρας μου, που άκουσε τις φωνές. Άρχισε να χτυπά τη γυναίκα, προκειμένου να την απομακρύνει. Τότε, της άρπαξα το μαχαίρι και το πέταξα στο οικόπεδο που βρίσκεται δίπλα στο σπίτι μας»


--THOUREIOS-- : Συνελήφθη ο επιχειρηματίας Κ. Δαφέρμος για μίζες στα εξοπλιστικά\nΣυνελήφθη με ένταλμα του ανακριτή διαφθοράς ο επιχειρηματίας από το χώρο των οπλικών συστημάτων Κωνσταντίνος Δαφέρμος, κατηγορούμενος για παράνομες αμοιβές σε εξοπλιστικά προγράμματα. Διαβάστε περισσότερα.\nΤο ένταλμα σε βάρος του κ. Δαφέρμου, καθώς και σε βάρος δυο ακόμα κατηγορούμενων υπαλλήλων της εταιρείας του, που επίσης συνελήφθησαν, αφορά παράνομες αμοιβές που φέρονται να δόθηκαν για την προμήθεια 98 αντιαρματικών εκτοξευτών μεγάλου βεληνεκούς νέας γενιάς τύπου «Κορνέτ».\nΣύμφωνα με στοιχεία της δικογραφίας -όπως έχει ομολογήσει ο πρώην αναπληρωτής διευθυντής Εξοπλισμών του υπουργείου Άμυνας Αντώνης Κάντας- για τη συγκεκριμένη προμήθεια διακινήθηκαν ως «μίζες» 3 εκατ. δολάρια.\nΟι κατηγορίες για τις οποίες εκδόθηκαν τα εντάλματα αφορούν τα αδικήματα της ενεργητικής και παθητικής δωροδοκίας με την επιβαρυντική περίσταση του νόμου περί καταχραστών του Δημοσίου και της νομιμοποίησης εσόδων από παράνομη δραστηριότητα.\nΟι τρεις συλληφθέντες θα οδηγηθούν στον ανακριτή για τις απολογίες τους.\nΑναρτήθηκε από ΠΕΡΙΚΛΗΣ ΑΘΑΝΑΣΟΠΟΥΛΟΣ στις 10/06/2015 09:55:00 μ.μ.


Snoopers Paradise (Μπράιτον, Αγγλία) - Κριτικές - TripAdvisor\nSnoopers Paradise: Εστιατόρια στην περιοχή\nΔραστηριότητες κοντά σε: Snoopers Paradise\nSnoopers Paradise, Μπράιτον - Κριτικές\nΝο 33 από 112 δραστηριότητες - Μπράιτον\n7 Kensington Gardens, Μπράιτον BN1 4AL, Αγγλία\nΣκόνταψε σε αυτό το στολίδι ενός καταστήματος στα βόρεια Lanes. Τεράστια συλλογή από όλα τα συλλεκτικά και εκλεκτικά στοιχεία. Χρειάστηκαν ώρες για να «snoop», δυστυχώς μόνο 45 λεπτά. Οτιδήποτε ξεχάσατε ότι είχατε δει, ανήκε ή ήθελε να έχετε σε συλλεκτικά αντικείμενα, πρέπει να είναι εδώ....Σας συνιστούμε με βαθιές τσέπες να ασχοληθείτε με τον πειρασμό!Περισσότερα\nΤι διασκεδαστικό μέρος. Αν είχα μόνο χώρο στη βαλίτσα μου!\nΜερικά πολύ ενδιαφέροντα και μοναδικά αντικείμενα. Θα μπορούσα να είχα περάσει πολύ περισσότερο χρόνο εδώ. Αγόρασε μερικά μικροσκοπικά πράγματα που θα έπαιζαν στη μεταφορά μου.\nΌλα τα είδη vintage πράγματα\nΑυτό είναι ένα εκπληκτικό μέρος γεμάτο vintage πράγματα κάθε είδους μπορεί κανείς να φανταστεί. Μπορείτε να περάσετε ένα χρονικό διάστημα η περιήγηση. Οι τιμές δεν ήταν κακό. Θα πάρετε αυτό που πληρώνετε και εκεί θα πρέπει να προσφέρει κάτι για όλους εδώ. Αξίζει να το...επισκεφθείτεΠερισσότερα\nSalavadore δεν θα μπορούσε να είναι πιο εξυπηρετικός - ήταν το κλείσιμο αλλά εξακολουθεί να ανοίξει το υπουργικό συμβούλιο για εμάς!\nΕπισκεφθήκαμε την Κυριακή το απόγευμα και πήγαμε να καταβάλει μόνο πριν από το κλείσιμο ( 4:00) , ενταχθήκαμε στην ουρά για να πληρώσει και μετά μας είπαν ότι από τον άνδρα στο μέχρι ότι δεν μπορούσαν να ανοίξουν οι καταψύκτες τώρα, καθώς ήταν κλειστό. Ωστόσο...Salvadore ακουστούν και πολύ ευγενικά ζήτησα από το υπουργικό συμβούλιο το οποίο, άρπαξε και το κλειδί και ανοίξει το υπουργικό συμβούλιο για εμάς. Εκτιμώ ότι η ώρα κλεισίματος είναι ώρα κλεισίματος, αλλά τα άλλα μέλη του προσωπικού ήταν αδιάφορο σε πελάτες - πρέπει να παραδειγματιστεί από Salvadore το βιβλίο!Περισσότερα\nΠλήρης εκκεντρικές καλούδια\nΙδανικά για μια mooch, με ένα σωρό ποικιλία - φιλικό προσωπικό - ένας υπέροχος τρόπος να περάσετε μια ώρα ή κάτι τέτοιο,\nΥπάρχουν πολλά να δείτε, Aladdin's cave!\nΛατρεύω στολιδάκια και έλεγχο ένα κελεπούρι, έτσι υπάρχουν τόσα πολλά να δείτε και να αγοράσουν. Θα μπορούσα να είχα αγοράσει στοιβάδες εάν δεν πρέπει να συνεχίσουμε να επιστρέψει στο τρένο! Κάτι για όλους, από ένα Bric μπρατς τις αντίκες & vintage ρούχα/παιχνίδια! Αξίζει να επισκεφθείτε...👍Περισσότερα\nΑξίζει να το επισκεφτείτε όταν στο Μπράιτον\nΥπάρχει κάτι για όλους! Ένα υπέροχο μέρος για να περιπλανηθείτε για μια νοσταλγική βόλτα μνήμη lane, αναζητώντας την συνήθη παρούσα.\nΕάν στο Brighton, θα πρέπει να επισκεφθείτε αυτό το μέρος. Είναι στοιβαγμένα με κάθε είδους καλούδια και το προσωπικό είναι πολύ εξυπηρετικό. Ο ισπανός τύπος είναι hoot, εκκεντρική αλλά μια πλήρης ορυχείο πληροφοριών. Αξίζει επίσης να περιηγηθείτε, ορισμένα από τα πράγματα είναι συναρπαστική.\nΈνα υπέροχο μέρος για να πάρει κάποιο χρόνο και περιπλανηθείτε. Πραγματικά φιλικό προσωπικό, πολύ καλή εξυπηρέτηση και πραγματικά εξυπηρετικός όταν θέλετε να μάθετε περισσότερα για τα πράγματα. Θέλω επίσης να πω ένα μεγάλο ευχαριστώ στην Catherine και της Γενεύης χθες όταν είχα μια σημαντική απώλεια...τηλεφώνου πανικού. Ήταν τόσο λαμπρά και γίνεται η μέρα μουΠερισσότερα\nΜια σειρά από τη νοσταλγία\nΑξίζει το ταξίδι για να περιηγηθείτε. Υπάρχουν εδώ και αρκετό καιρό. Πριν από 14 χρόνια, είχα ένα υπουργικό συμβούλιο εκεί! Τίποτα δεν έχει αλλάξει. Είναι ακόμα μια περιπλέκουσα ζούγκλα. Χρειάζεται λίγες ώρες για να κυνηγήσετε ή αναζήτηση. 0 χρησιμοποιούνται για να έχουμε μια πραγματική εμπορική...αντίκες, αλλά έχει πολύ καιρό. Καλό για τους νέους που αναζητούν ένα κελεπούρι. Τα πράγματα δεν είναι αυτό που κάποτε! Το μοντέρνο πράγματα έξω στο δρόμο. Συνιστάται ανεπιφύλακτα.Περισσότερα\nΛάβετε γρήγορα απαντήσεις από το προσωπικό του Snoopers Paradise και από προηγούμενους επισκέπτες.


Ο πιο απλός τρόπος για να χαρίσεις όγκο στα μαλλιά σου - AllYou.gr\nΤα μαλλιά που λάμπουν από υγεία και είναι πλούσια και πυκνά σίγουρα χαρίζουν μία glamorous πινελιά σε κάθε εμφάνιση. Για να πετύχεις αυτό το αποτέλεσμα υπάρχουν κάποια μυστικά, όπως για παράδειγμα το να επιλέγεις το σωστό κούρεμα που θα τους δώσει σχήμα και θα σε βοηθήσει στο styling, να προτιμάς τις μακριές αφέλειες και τα layers ή να αλλάζεις φορά στη χωρίστρα σου όπως η Kim Basinger.\nΟ καλύτερος βέβαια τρόπος για να χαρίσεις ένα voluminous εφέ στα μαλλιά σου είναι να χρησιμοποιήσεις τη νέα Bb.Thickening Mask, η οποία είναι σχεδιασμένη για να προσφέρει όγκο μακράς διάρκειας.\nΗ μάσκα αυτή είναι εμποτισμένη με την τεχνολογία Emblica για να γεμίζει κάθε μεμονωμένη τούφα και να σε αποζημιώνει μετά από το ντους, αφήνοντας τα μαλλιά πυκνά, γεμάτα και με όγκο- από τις ρίζες μέχρι τις άκρες όλη την ημέρα. Ξεμπερδεύει αμέσως, ενυδατώνει και ενισχύει τα μαλλιά, προστατεύοντας από το σπάσιμο.\nΠώς εφαρμόζεται; Μετά το λούσιμο, άπλωσε λίγη ποσότητα από τη μάσκα από τη ρίζα προς τις άκρες και κάνε απαλό μασάζ. Άφησε το προϊόν να δράσει για δύο έως πέντε λεπτά, και στη συνέχεια ξέπλυνε καλά. Μπορείς στη συνέχεια να στεγνώσεις τα μαλλιά σου φυσικά ή με το πιστολάκι. Τόσο απλό!\nΠώς να κάνω τα μαλλιά μου πλούσια


Θεός – Point.of.view\nΚάτι πολύ όμορφο που ξεχνάμε πολύ συχνά…\nΗ Έφη μου, σήμερα μου έστειλε ένα email με το παρακάτω κείμενο που το βρήκε στο forum Our Dogs.\nΣας το παραθέτω και ελπίζω να μας αγγίξει όλους μας.\nO Θεός κάλεσε ένα ζώο από τις πεδιάδες και του είπε :\n“Ιδού ο άνθρωπος, τον δημιούργησα κατ΄ εικόνα μου. Γι΄ αυτό να τον λατρεύεις. Θα τον προστατεύεις μέσα στην ερημιά, θα βοσκάς τα κοπάδια του, θα παρακολουθείς τα παιδιά του, θα τον συντροφεύεις παντού όπου πηγαίνει – ακόμη και μέσα στον πολιτισμό. Θα είσαι ο σύμμαχός του, ο σκλάβος και ο σύντροφός του.\nΚαι για να τα κάνεις όλα αυτά,” πρόσθεσε ο Θεός, ” σε προικίζω με κάποια ένστικτα, που είναι ασυνήθιστα σε άλλα ζώα : πίστη, αφοσίωση και κατανόηση, που ξεπερνούν τα αντίστοιχα ένστικτα ακόμη και του ανθρώπου. Για να μην χάσεις την αφοσίωση σου, θα παραμείνεις τυφλό απέναντι στα λάθη του ανθρώπου. Για να μην χάσεις την κατανόησή σου, θα στερηθείς τη δύναμη των λέξεων. Μην αφήσεις κανένα σφάλμα της γλώσσας να χαλάσει μια συμφωνία πέρα απ΄ αυτή, που ο άνθρωπος κάνει με άλλα ζώα, ή ακόμα με άλλον άνθρωπο. Να μιλάς στον κύριό σου μόνο με το μυαλό σου και μεσ΄ από τα έντιμα μάτια σου.\nΒάδισε στο πλευρό του, κοιμήσου στο κατώφλι της πόρτας του, ανίνχευε γι΄ αυτόν, κράτησε μακριά τους εχθρούς του, κουβάλησε τα βάρη του, μοιράσου τα βάσανά του, αγάπα και παρηγόρα τον.\nΚαι ως αντάλλαγμα γι΄ αυτά, ο άνθρωπος θα ικανοποιεί τις ανάγκες και τις απαιτήσεις σου, που θα είναι μόνο φαγητό, στέγη και τρυφερότητα.\nΓι΄ αυτό να΄σαι ένα σιωπηλό και φιλικό ζώο απέναντι στον άνθρωπο. Οδήγησέ τον δια μέσου των κινδύνων σε όλο το δρόμο προς τη γη, που του έχω υποσχεθεί.\nΑυτό θα είναι το πεπρωμένο σου και η αθανασία σου.”\n΄Ετσι μίλησε ο Κύριος και ο σκύλος τον άκουσε και συγκατατέθηκε…\nΚαλό δεκαπενταύγουστο να έχουμε και Χρόνια Πολλά σε όσες και όσους γιορτάζουν.\nVAG ⋅ Σκέψεις ⋅ άνθρωποι, Θεός, πίστη, σκυλιά, φιλόζωοι ⋅ No comments


Νότια Κορέα: Εκκλησία έγινε εστία υπερμετάδοσης του κορονοϊού και διχάζει τη χώρα | HuffPost Greece\n20/08/2020 09:58 EEST | Updated 20/08/2020 10:07 EEST\nΝότια Κορέα: Εκκλησία έγινε εστία υπερμετάδοσης του κορονοϊού και διχάζει τη χώρα\nΦουντώνει η συζήτηση γύρω από τη θρησκευτική ελευθερία.\nΕνα θρησκευτικό γκρουπ στη Νότια Κορέα βρίσκεται στο επίκεντρο της νέας έξαρσης του κορονϊού στη χώρα, καθώς κατηγορείται από την κυβέρνηση ότι παρακρατεί βασικές πληροφορίες και παρεμποδίζει τις αρχές δημόσιας υγείας στον αγώνα τους κατά της πανδημίας.\nΚαθώς το σκάνδαλο εξελίσσεται, πολλοί στη χώρα δικαιολογημένα σκέφτονται ότι «έχουμε βρεθεί ξανά εδώ πριν, σε αυτό το σημείο».\nΤον Φεβρουάριο, ήταν η θρησκευτική ομάδα Σιντσεόντζι, χιλιάδες μέλη της οποίας μολύνθηκαν με τον ιό στη νοτιοανατολική πόλη Νταεγκού, προετοιμάζοντας το έδαφος για ένα ξέσπασμα που εξαπλώθηκε σε όλη τη χώρα.\nΗ εκκλησία κατηγορήθηκε τότε από αξιωματούχους ότι αρνήθηκε να συνεργαστεί με τις αρχές, ενώ τα μέλη της κατηγόρησαν τόσο την κυβέρνηση όσο και τον Τύπο για δυσφήμιση και θρησκευτικές διώξεις.\nΤώρα, η ιστορία φαίνεται να επαναλαμβάνεται με την εκκλησία Σαρανγκ-τζέιλ στη Σεούλ. Είναι η τελευταία σύγκρουση μεταξύ μιας θρησκευτικής ομάδας και της κυβέρνησης του Προέδρου Μουν Τζε-ιν, που προσπαθεί να σταματήσει την επιδημία ενώ αντιμετωπίζει κατηγορίες ότι περιορίζει τη θρησκευτική ελευθερία.\nΗ Νότια Κορέα ανέφερε 288 νέα κρούσματα του ιού την Πέμπτη, τα περισσότερα από τα οποία στη Σεούλ και στην επαρχία Γκιόνγκι. Το νέο ξέσπασμα συνδέθηκε με την εκκλησία Σαρανγκ-τζέιλ, η οποία ανέφερε εκατοντάδες θετικά κρούσματα μεταξύ των μελών της, περίπου 400 εκ των οποίων δεν έχουν εντοπιστεί ακόμη από τις αρχές.\nΤην Τρίτη, η κυβέρνηση ανακοίνωσε την απαγόρευση όλων των θρησκευτικών συγκεντρώσεων σε εκκλησίες στη Σεούλ και τις γύρω μητροπολιτικές περιοχές, σε μια κίνηση που προκάλεσε άμεση αντίδραση από συντηρητικές θρησκευτικές ομάδες.\nΑπό τότε που ξεκίνησε το τελευταίο ξέσπασμα στις 12 Αυγούστου, περισσότερα από 1.500 κρούσματα έχουν αναφερθεί σε εθνικό επίπεδο. Ο υπουργός Υγείας της Νότιας Κορέα, προειδοποίησε ότι η τρέχουσα επιδημία μπορεί να είναι μαζική και μπορεί να προκαλέσει σοβαρές ζημιές, εάν δεν αντιμετωπιστεί σωστά.\nΗ αστυνομία στην πρωτεύουσα έχει ξεκινήσει έρευνες για τον εντοπισμό ατόμων που συνδέονται με την εκκλησία, με την κυβέρνηση να γνωρίζει πολύ καλά ότι ο χρόνος είναι πολύτιμος για τον περιορισμό της εξάπλωσης και την ενεργοποίηση του εντοπισμού επαφών.\nΑξιωματούχοι υγείας ζητούν από όλους τα μέλη της εκκλησίας που παρακολούθησαν τις λειτουργίες από τις 27 Ιουλίου έως τις 13 Αυγούστου να υποβληθούν σε τεστ και να τεθούν σε καθεστώς αυτο-απομόνωσης.\nΗ κυβέρνηση της Σεούλ είπε ότι θα ζητήσει αποζημίωση από την εκκλησία και τον ποιμένα της, Τζουν Κουάνγκ - Χουν, για σπατάλη διοικητικών πόρων και χρημάτων λόγω της μη συμμόρφωσής τους στα μέτρα κατά του κορονοϊού. Αντιμετωπίζει, ήδη, ποινικές κατηγορίες για παραβίαση της καραντίνας και παρεμπόδιση της ανίχνευσης επαφών.\nΗ νομική ομάδα του Τζουν απορρίπτει τους ισχυρισμούς ότι η εκκλησία εμπόδισε τον εντοπισμό επαφών αποκρύπτοντας τη λίστα με τα μέλη της.\nΗ εκκλησία, από την πλευρά της, δήλωσε ότι θα υποβάλει μήνυση εναντίον του υπουργού Υγεία και του δήμαρχου της Σεούλ για διάδοση ψευδών πληροφοριών και δυσφήμισης.\nΟ ίδιος ο Τζουν βρέθηκε θετικός στον ιό τη Δευτέρα, αφού προηγουμένως είχε συμμετάσχει σε μια αντικυβερνητική διαδήλωση, προκαλώντας ανησυχίες ότι η διαμαρτυρία αυτή θα μπορούσε να οδηγήσει σε ένα νέο σύμπλεγμα μολύνσεων.\nΕνώ ο ποιμένας και και η εκκλησία του έχουν κερδίσει κάποια συμπάθεια από τους αντιπάλους του προέδρου Μουν και των συντηρητικών θρησκευτικών ομάδων, οι ενέργειές του έχουν προκαλέσει και μεγάλη οργή, με τους χρήστες του διαδικτύου να τον κατακεραυνώνουν.\nΟ καθηγητής Παρκ Κουανγκ - Σου, διευθυντής του ερευνητικού κέντρου θρησκειών στο Πανεπιστήμιο Γουονκουάνγκ, εκτιμά ότι ορισμένοι πιστοί μπορεί να έχουν έλλειψη κατανόησης των πραγματικών κινδύνων του κορονοϊού.\nΑυτή δεν είναι η πρώτη φορά που ο Τζουν τα βάζει με τον νόμο. Νωρίτερα φέτος, ο πάστορας συνελήφθη για παράνομη εκστρατεία πριν από τις γενικές εκλογές, κατηγορία που απορρίπτει.\nΠίσω από την τελευταία διαμάχη υπάρχει η διαδεδομένη αμφισβήτηση που έχουν πολλές συντηρητικές θρησκευτικές ομάδες για τον πρόεδρο Μουν, έναν φιλελεύθερο πολιτικό που αντιμετώπισε αυξανόμενη αντιπολίτευση από τα δεξιά του τους τελευταίους μήνες.\nΕνώ μόνο το 44% των Νοτιοκορεατών αναγνωρίζεται ως θρησκευόμενο, σύμφωνα με την απογραφή της κυβέρνησης της Νότιας Κορέας το 2015, περίπου το 63% αυτού του αριθμού ακολουθεί το χριστιανικό δόγμα ονομασία και οι εκκλησίες είναι ένα κοινό θέαμα σε ολόκληρη τη χώρα. Ο Μουν είναι ο ίδιος καθολικός.\nΜέχρι τώρα, η κυβέρνηση απέφυγε να απαγορεύσει τις θρησκευτικές συγκεντρώσεις σε εθνικό επίπεδο, αντ’αυτού προτείνει διαδικτυακές λειτουργίες για την πρόληψη της εξάπλωσης του ιού.\nΟσοι πηγαίνουν στην εκκλησία πρέπει να τηρούν τις κοινωνικές αποστάσεις και να φορούν μάσκες προσώπου.\nΑυτό δεν έχει σταματήσει τους αντιπάλους του Μουν από το να ισχυρίζονται ότι είναι εναντίον της θρησκείας, καθώς και να τον κατηγορούν ότι είναι κομμουνιστής.\nΣτην εντατική με συμπτώματα δηλητηρίασης ο Αλεξέι Ναβάλνι\nΜακρόν: Παράγων αποσταθεροποίησης της Ευρώπης η επεκτατική πολιτική Ερντογάν\nPLUS: κορονοϊός Νότια Κορέα θρησκεία


Συγκλονίζει το γράμμα 21χρονης πριν πεθάνει:"Μου λείπες μαμά..." | News\nNews Greece SL Συγκλονίζει το γράμμα 21χρονης πριν πεθάνει:"Μου λείπες μαμά..."\n07.09.2018 07:40 Ελλάδα SigmaLive\nΣυγκλονίζει το τελευταίο γράμμα της 21χρονης που έδωσε τέλος στην ζωή της μέσα στα κρατητήρια Πεντέλης.\nΤο protothema.gr δημοσιεύει το γράμμα που έστειλε στην μητέρα της, λέγοντάς της μεταξύ άλλων ότι της λείπει αυτή και η γιαγιά της και ότι σύντομα θα είναι έξω πιο δυνατή.\nΜιλώντας στο protothema η μητέρα της νεαρής ανέφερε ότι «Με πήραν τηλέφωνο την Δευτέρα και μου ανακοίνωσαν τον θάνατο του παιδιού μου. -Η κόρη σας αυτοκτόνησε- μου είπαν. Τα ‘χασα, δεν το πίστευα, έπεσα από τα σύννεφα, μου έδωσαν ένα άλλο τηλέφωνο να πάρω ώστε να διευθετηθούν κάποια πράγματα.\nΔεν θυμάμαι τίποτα, έπαθα σοκ, δεν ξέρω τι έχει γίνει και δεν πιστεύω κανένα. Το βράδυ της Κυριακής, είχα μιλήσει μαζί της και ήταν σε καλή διάθεση, χρειαζόταν θεραπεία και έπρεπε να μεταφερθεί στο νοσοκομείο, όμως δεν έγινε κάτι τέτοιο, αναρωτιέμαι ποιος ανεύθυνος άφησε το παιδί να κρατηθεί στο κελί με τα κορδόνια του παπουτσιού του. Μου έλεγε πως όλα πάνε καλά και όταν θα βγει από την φυλακή θα ξαναφτιάχναμε τις ζωές μας…» λέει απαρηγόρητη η άτυχη 60χρονη.\n«Αγαπητή μαμά, Σου γράφω γιατί θέλω να ξέρεις ότι ασχέτως που τσακωνόμασταν συνέχεια, μου λείπεις, Να είσαι δυνατή, να με περιμένεις να βγω, να κάνουμε μια μεγάλη προσπάθεια να είμαστε πάλι καλά και να φτιάξουμε το σπίτι μας. Δεν θέλω να σκέφτεσαι τα κληρονομικά, μην σκας με αυτά, να σκέφτεσαι το γιατί ο μπαμπάς έκανε αυτή την επιλογή. Ούτε εγώ έχω κάτι άλλο, θα παλέψω να αποκτήσω, θα προσπαθήσω να γίνω αυτό που ο μπαμπάς ονειρευόταν. Τίποτα δεν τελείωσέ ακόμα. Όσον αφορά το ταξί μην αγχώνεσαι. Άστο, ξέχνα το. Ξέρω μητέρα, κουράστηκες για να έχεις, αλλά αφού αυτό ήθελε αυτό θα γίνει. Πρέπει να σκεφτόμαστε το πώς θα ξαναφτιάξουμε την οικογένεια μας και όχι να το βάζουμε κάτω. Να μην αφήσεις το σπίτι μέχρι να βγω, μετά θα βρω δουλειά και θα είναι όλα καλά.\nΕγώ δεν έχω άλλον, μάνα μου είσαι, με μεγάλωσες, πόνεσες, έκλαψες και πολλά ακόμα. Κουράγιο κάνω, θα περάσουν όλα θα το δεις, Να προσέχεις την υγεία σου και τίποτα άλλο! Μου λείπεις! Εδώ στην φυλακή παλεύω κάθε μέρα, με τον εαυτό μου. Μαθαίνω να είμαι σωστή, πρώτα σε μένα και μετά οι άλλοι. Εντάξει, δύσκολα, ξε-δύσκολα έκανα λάθος και το πληρώνω. Τώρα που δεν πίνω βρίσκω σιγά-σιγά τον εαυτό μου. Λένε αν μπεις στην φυλακή χειρότερος βγαίνεις… προσπαθώ να βγω καλύτερη. Να πεις στην γιαγιά ΄’ότι μου λείπει και την αγαπώ. Να την προσέχεις. Θέλω πολύ να σας δω και εντάξει, αν μπορείς να έρθεις κάποια στιγμή, πάρε και τη γιαγιά. Αρε μάνα, Άρε γιαγιά πόσο μου λείπετε. Έχασα το σπίτι μου, έχασα την οικογένεια μου, αλλά θα βγω!»


ΕΓΚΡΙΣΗ ΠΡΟΜΗΘΕΙΑΣ ΑΞΟΝΙΚΟΥ ΤΟΜΟΓΡΑΦΟΥ ΓΙΑ ΤΟ ΙΠΠΟΚΡΑΤΕΙΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ ΑΠΟ ΤΗΝ ΠΚΜ ~ ΤΣΟΥΝΑΜΙ\nΕΓΚΡΙΣΗ ΠΡΟΜΗΘΕΙΑΣ ΑΞΟΝΙΚΟΥ ΤΟΜΟΓΡΑΦΟΥ ΓΙΑ ΤΟ ΙΠΠΟΚΡΑΤΕΙΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ ΑΠΟ ΤΗΝ ΠΚΜ\n3/06/2015 09:15:00 μ.μ. Δελτιο τυπου No comments\nΤην προμήθεια αξονικού τομογράφου CT64+ (εξήντα τεσσάρων τομών) για το Γενικό Νοσοκομείο Θεσσαλονίκης «Ιπποκράτειο» ενέκρινε ο Περιφερειάρχης Κεντρικής Μακεδονίας Απόστολος Τζιτζικώστας.\nΟ αξονικός τομογράφος θα χρηματοδοτηθεί από κονδύλια του ΕΣΠΑ 2007 – 2013 (Ευρωπαϊκό Ταμείο Περιφερειακής Ανάπτυξης), με το ποσό των 608.850 ευρώ (με ΦΠΑ) και ο κ. Τζιτζικώστας ενέκρινε τη συμβασιοποίηση του έργου.\n«Είναι σταθερός ο προσανατολισμός της διοίκησης της Περιφέρειας Κεντρικής Μακεδονίας στην κατεύθυνση της ενίσχυσης του εξοπλισμού των νοσηλευτικών ιδρυμάτων των επτά Περιφερειακών Ενοτήτων, αναλόγως των αναγκών, αλλά και των διαθέσιμων κονδυλίων κυρίως μέσω του ΕΣΠΑ. Στην τρέχουσα Προγραμματική Περίοδο υλοποιούμε και ολοκληρώνουμε 63 έργα κτιριακής αναβάθμισης και εξοπλισμών σε όλα τα νοσοκομεία και τα κέντρα υγείας της Περιφέρειας Κεντρικής Μακεδονίας. Αυτή είναι η δική μας συνεισφορά στον κρίσιμο τομέα της Υγείας.\nΗ πρόσβαση των συμπολιτών μας στο υπέρτατο κοινωνικό αγαθό της υγείας αποτελεί αποδεδειγμένα προτεραιότητά μας. Η παροχή ποιοτικών υπηρεσιών υγείας και κοινωνικής φροντίδας εμπεδώνουν τον κοινωνικό μας πολιτισμό, σε μια περίοδο, μάλιστα, που ο τόπος μας το έχει περισσότερο ανάγκη. Για την Περιφέρεια Κεντρικής Μακεδονίας, αλλά και για μένα προσωπικά, η στάση αυτή αποτελεί ηθική και πολιτική δέσμευση, ειδικά σε ό,τι αφορά στα δημόσια νοσηλευτικά ιδρύματα, που αναγκάζονται να λειτουργούν σε εξαιρετικά δύσκολες συνθήκες λόγω της κρίσης.\nΗ προμήθεια του σύγχρονης τεχνολογίας αξονικού τομογράφου αφενός θα βελτιώσει την ποιότητα των παρεχόμενων υπηρεσιών υγείας για τους συμπολίτες μας, αφετέρου θα διευκολύνει το σπουδαίο έργο του εξαιρετικού προσωπικού του Ιπποκράτειου», επισήμανε ο Περιφερειάρχης Κεντρικής Μακεδονίας Απόστολος Τζιτζικώστας.


στηθάγχη: Παύλος, Βικτώρια, Στέλιος, Δήμητρα, Δημήτρης, Μυρτώ, Γεωργία, Χρήστος, Ιωάννα, Αλή, Ειρήνη, Δήμητρα, Χριστίνα, Νέγκι, Λίλιαν, Δημήτρης: ΕΝΑ ΠΟΙΗΜΑ ΓΙΑ ΤΟ ΦΟΒΟ από το ΣΤ1\nΠαύλος, Βικτώρια, Στέλιος, Δήμητρα, Δημήτρης, Μυρτώ, Γεωργία, Χρήστος, Ιωάννα, Αλή, Ειρήνη, Δήμητρα, Χριστίνα, Νέγκι, Λίλιαν, Δημήτρης: ΕΝΑ ΠΟΙΗΜΑ ΓΙΑ ΤΟ ΦΟΒΟ από το ΣΤ1\nΒρυξέλλες, Ευρώπη, Γη, Μάρτης 2016...\nΜαύρο, γκρίζο, μπλε\nμπλε ή μαύρο;\nΚαι γκρίζο και μαύρο και μπλε.\nΤο χρώμα του φόβου.\nΈχει χρώμα ο φόβος;\nΜε σκεπάζει σύγκορμο.\nΦωλιάζει μέσα μου.\nΜέσα μου κατοικεί.\nΣτον ύπνο ,στον ξύπνιο μου.\nΔεν τον αντέχω\nΕγώ ,συγκάτοικος του φόβου!\nΜου κόβει τα πόδια,\nμου κόβει τα φτερά.\nΈρχεται μαζί μου παντού\nθέλω να ζήσω,\nΝα τον ξεφορτωθώ\nνα τον στείλω στον αγύριστο.\nΓιατί να υπάρχει;\nΕίναι κομμάτι της ζωής.\nΌπου κακό εκεί και το καλό.\nΌπου ο φόβος εκεί και ο άνθρωπος.\nΕγώ και οι άλλοι.\nΔιπλώνω το φόβο μου\nμέσα σε ένα λωτό.\nΤον βάζω στο φύλλο,\nτον παίρνει ο άνεμος.\nΤον βάζω στο βότσαλο,\nτον παίρνει το κύμα.\nΦόβος που μοιράζεται\nΠαύλος, Βικτώρια, Στέλιος, Δήμητρα, Δημήτρης, Μυρτώ, Γεωργία, Χρήστος, Ιωάννα, Αλή, Ειρήνη, Δήμητρα, Χριστίνα, Νέγκι, Λίλιαν, Δημήτρης.\nΚαι η δασκάλα μας η κ. Φωτεινή Φραγκούλη.\nΤάξη Στ1 106ου Δημοτικού Σχολείου Αθηνών\nΑναρτήθηκε από Οικοδόμος στις 12:45 μ.μ.\nΌσο υπάρχουν αυτά τα παιδιά με αυτούς τους εκπαιδευτικούς δίπλα τους,\nη ελπίδα θα είναι πάντα ζωντανή!\n24 Μαρτίου 2016 - 11:59 π.μ.\nΑλ. Πάρνης: «Εκεί γράφτηκε ο "Μπελογιάννης", με τα...\nΝίκος Οικονομίδης: Πένθιμη παραλλαγή των «Μοιραίων...\nΓιάννης Σκαρίμπας, «Εκατονταπενηντάχρονος»\nΩδή σύντομη στον Γ. Καραϊσκάκη\nΑλέξανδρος Σούτσος – Παναγιώτης Σούτσος, ποιήματα ...\nΣτον σοφό παππού μου Ιούλιο Βερν\nΠαύλος, Βικτώρια, Στέλιος, Δήμητρα, Δημήτρης, Μυρτ...\nΚ.Π. Καβάφης: «Μέσα στον φόβο και στες υποψίες…»\nΝαπολέων Λαπαθιώτης, Λευκές ψυχούλες\nΟρχάν Βελή Κανίκ - Η γέφυρα του Γαλατά\nΕκδήλωση - αφιέρωμα στη Μέρα της Γυναίκας: «Γαλάτε...\nΜέλπω Αξιώτη, «Ο λαός είναι ο μέγας δάσκαλος»\nΓαλάτεια Καζαντζάκη, «Μια κατακόκκινη κι αντάρτισσ...\nΑριστ. Βαλαωρίτης: Δεν έφαγες ποτέ ψωμί ξερό…\nΜαριάννα Γιαννουράκου: "Συνηθίσαμε τόσο τούτα τα λ...


ΙΣΤΟΡΙΕΣ ΤΗΣ ΘΑΛΑΣΣΑΣ : ΑΦΡΟΔΙΣΙΑ ΝΟΣΗΜΑΤΑ\nΤα λιμάνια παντού στον κόσμο συνήθως αποτελούν αγορές έρωτος και ναρκοτικών ουσιών, καθώς εκεί ξέμπαρκοι ναύτες μοναχικοί διαβάτες που ψάχνουν καράβι να μπαρκάρουν, ή πληρώματα πλοίων που δένουν για να ξεφορτώσουν, γυρεύουν θαλπωρή σε μια αγκαλιά σαρκικής απόλαυσης ύστερα από πολυήμερα ταξίδια σε θάλασσες και ωκεανούς. Άλλοτε οι πόρνες μόνες σουλατσάρουν προσπαθώντας να πουλήσουν το κορμί τους, και άλλοτε οι νταβατζήδες πρόθυμοι να ξεναγήσουν τα πληρώματα σε ναούς διασκέδασης και λαγνείας. Λαγνείας και απόλαυσης σαρκικής συνήθως συμβατής και κλασσικής, αλλά και αιρετικής και ανορθόδοξης πέραν των παραδεδομένων αξιών. Παζάρια ναρκωτικών ουσιών και αγοραίου έρωτος σε συχνότητες διασυρμού της αξιοπρέπειας, βαποράκια χωρίς αναστολές, γυναίκες πόρνες και άνδρες προαγωγοί άθλιοι εκμεταλλευτές χωρίς αιδώ, που έχοντας μόνη έγνοια το κέρδος, ξεπερνούν τα όρια της ηθικής, τη αξιοπρέπειας και της ευτέλειας.\nΣε λιμάνια νέες γυναίκες και μικρά κοριτσάκια σε παράταξη περιμένουν πελάτες, ενώ όσοι ναυτικοί δεν γνωρίζουν τα συνήθει ή αναζητούν κάτι περισσότερο, αποτείνονται στους νταβατζήδες και τους εμπόρους για να τους εξυπηρετήσουν.\nΑνάλογα με τη αυστηρότητα του νόμου, σε κάθε χώρα και λιμάνι, τα πράγματα είναι διαφορετικά.\nΘυμάμαι μια φορά στο Μπάρι, πριν ακόμα τελειώσει το δέσιμο του πλοίου στο μόλο, κάποιοι ντόπιοι δρασκέλησαν τα ρέλια και εισήλθαν στο πλοίο.\nΌτι στην Ιταλία απλοί πολίτες είχαν δικαίωμα να επιβιβάζονται σε ελλιμενισμένα υπό ξένη σημαία πλοία δεν με παραξένεψε, καθώς σε προηγούμενα λιμάνια σε πολλές χώρες το αυτό συνέβαινε, γι αυτό χωρίς να σκεφτώ πονηρά, υπέθεσα πως ήταν τελωνειακοί ή εργάτες του λιμανιού. Με τα λαδωμένα ρούχα της δουλειάς στεκόμουν στην πόρτα που οδηγούσε στο μηχανοστάσιο και έβλεπα το σουλατσάρισμα τους.\nΠαρακολουθούσα όσα συνέβαιναν μη έχοντας τι να κάνω έως ότου τελειώσει η βάρδια μου. Στέκοντας λίγο μακρύτερα από τα συμβαινούμενα και όλα βλέποντας τα, εύκολα κατάλαβα τα παιχνίδια και τα κοντραπαζα που διαμείβονταν και παίζονταν μεταξύ πληρώματος και επισκεπτών. Συναλλαγές με εμπορεύματα από άλλες χώρες που συνηθίζαμε να αγοράζουμε και να εμπορευόμαστε εμείς οι ναυτικοί όπως ρολόγια και υπολογιστές Seiko από την Ιαπωνία, φωτογραφικές ζενίθ από τη Σοβιετική ένωση, και ουσίες από χώρες φθηνές κυρίως της Λατινικής Αμερικής και της Αφρικής. Θυμάμαι μια φορά στη Νιγηρία, φουντάραμε έξω από το λιμάνι για να ανεφοδιαστούμε καύσιμη υλη για τη μηχανή, οπότε από λάντζες που μας πλεύρισαν, τελωνειακοί αξιωματικοί και απλοί εργάτες μας πρόσφερναν πολύ φτηνά όλων των ειδών τέτοιες ουσίες, με αντάλλαγμα τσιγάρα πολυτελείας, κυρίως Rothmans.\nΜέσα σ αυτή την έξαρση της συναλλαγής, έπιασε το μάτι μου έναν ντόπιο νεαρό να συζητά με το καμαροτάκι του πλοίου και ύστερα μαζί να περπατούν και να μπαίνουν στην καμπίνα του καμαρότου στο βάθος του διαδρόμου. Σκέφτηκα πως θα του έδειχνε κάτι να του πουλήσει, ή ακόμα να τα είχαν βρει μεταξύ τους, γιατί κανείς δεν ξέρει τι κρύβει μέσα του ο διπλανός του, αν είναι ετερόφυλος, ή κάτι άλλο. Το καμαροτάκι έδειχνε ένας νέος σοβαρός και ανδροπρεπής, που δυσκολα ο νους κάποιου θα πήγαινε σε σκέψεις άλλες. Όμως τα μάτια μου είδαν πολλά, τόσα πολλά, που τίποτα δεν θα με ξάφνιαζε.\nΣτο χρόνο που ακολούθησε, φάνηκε καθαρά πως άλλα πράγματα έκαναν εντός της καμπίνας, και όχι κοντραπάζα. Δεν ήταν μόνο γιατί έκαναν ώρα πολλή μέσα, ήταν και γιατί μετά τον απόπλου μας ο καμαρότος είχε κολλήσει αρρώστια βαριά από αφροδίσιο νόσημα και μόλις προλάβαμε να τον παραδώσουμε πριν μας πεθάνει στη θάλασσα καθώς πολύ γοργά η ασθένεια άρχισε να τον κατατρώγει και αφόρητα να τον βασανίζει.\nΗ ομοφυλοφιλία συνήθως έχει γενετικό υπόβαθρο, που σε συνδυασμό με τις περιβαλλοντικές επιρροές κάνει έναν άνθρωπο ομοφυλόφιλο. Δηλαδή οι περισσότεροι τοιούτοι γεννιούνται με προδιάθεση, και δεν πρόκειται για θέμα επιλογής τους αργότερα στη ζωή. Στο απλό κοινό των ανθρώπων αυτό θεωρείται κακό έως και έγκλημα, ενώ για ανοιχτόμυαλους και μορφωμένους, θεωρείται απλά διαφορετική σεξουαλική προτίμηση.\nΌμως μελέτες επιστημόνων τονίζουν, πως στις σεξουαλικές αυτές πράξεις χρειάζεται ιδιαίτερη προφύλαξη, καθώς ένεκα της κοινωνικής κατακραυγής που τυγχάνουν οι ομοφυλόφιλοι και στη μυστικότητα που αναγκάζονται να ενεργούν, υποχρεώνονται να αλλάζουν συντρόφους με αποτέλεσμα οι ασθένειες να μεταδίδονται ευκολότερα.\nΗ ίδια απειλή από μολυσματικές και λοιμώδεις νόσους εγγυμονεί και για τους ναυτικούς ένεκα του ασυνήθιστου περιβάλλοντος που διαβιούν και των συνθηκών εργασίας που απασχολούνται. Από μελέτες έχει αποδεδειχθεί πως όσοι εξ αυτών ασθενούν και αποβιώνουν, οι περισσότεροι θάνατοι δεν οφείλονται σε ατυχήματα και πνιγμούς όπως πολλοί πιστεύουν, αλλά στις λοιμωδεις ασθένειες και κυρίως τις αφροδίσιες, ιδιαίτερα την παλιά εποχή που δεν ήσαν ιάσιμες Είναι λοιπόν γεγονός αναμφισβήτητο πως οι ναυτικοί κινδυνεύουν από ευρύ φάσμα ασθενειών κυριότερες οι οποίες είναι όσες προέρχονται από το σεξ, καθώς πολλοί δεν παίρνουν τις απαραίτητες προφυλάξεις. Πολύ τακτικές ασθένειες που ταλαιπώρησαν κατά τη γνώμη μου όλους τους ναυτικούς είναι οι έρπητες, οι κόντυλοι, οι ψείρες, η βλεννόρροια. Σίγουρα πολλοί κόλλησαν πιο επικίνδυνες ασθένειες, αλλά επειδή είναι βαριάς μορφής κανείς δεν τις αναφέρει, σε αντίθεση με τις συνηθισμένες που πολλοί τις συναφέρνουν και τις θεωρούν απλές όπως μια γρίπη ή ένα κρυολόγημα.\nΤο μικρό καμαροτάκι λοιπόν, κόλλησε σκουλαμέττο. Για μερικές στιγμές σεξουαλικής ηδονής που μάλλον δεν μερήμνησε να λάβει προφυλάξεις, η κακή στιγμή του επέφερε πολλά δεινά, αφόρητο πόνο και ταλαιπωρία. Στη βιά του ίσως, ή στην ανημποριά της πλήρους απόλαυσης, βιάστηκε να παραδοθεί σε σεξουαλικές ορέξεις χωρίς προφύλαξη. Για λίγες στιγμές λάγνες που γρήγορα τέλειωσαν, δεν ενέργησε σωστά, δεν προφύλαξε τον εαυτό του.\nΚαι να τώρα, ύστερα από λίγες μέρες μέσα στον Ινδικό ωκεανό που ταξιδεύαμε, φανερώθηκε η άσχημη αρρώστια. Στην αρχή έκρυψε το πρόβλημα και μας σερβίριζε το φαγητό στην τραπεζαρία κρύβοντας τον πόνο του, χωρίς να δείχνει πώς υπέφερε.\nΑλλά όσο περνούσαν οι ώρες και οι μέρες, η αρρώστια τον κατέτρωγε και τον έφθινε. Φαινόταν καθαρά στο πρόσωπο του και στις κινήσεις του πως πολύ πονούσε. Στις ερωτήσεις μας απαντούσε πως τον πείραξε ο σπόνδυλος του, γι αυτό και εμείς κατ αρχάς τον συμπονέσαμε και τον βοηθήσαμε με το να σερβιριζόμαστε μόνοι μας.\nΏσπου μια μέρα τον είδα να βγαίνει από την καμπίνα του με ανοιχτά πόδια όπως τον συγκαμμένο και χωρίς να δύναται καθόλου να περπατήσει, ενώ από τα μάτια του έτρεχαν δάκρυα, και σπασμοί στο πρόσωπο του φανέρωναν τον ανείπωτο πόνο του. Τον ρώτησα τι έχει, και αυτός κλαίγοντας μου απάντησε πως κόλλησε νόσημα, πως τον έφαγε και τον τέλειωσε, πως δεν άντεχε άλλο τους αφόρητους πόνους, πως ήθελε να πεθάνει, να γλυτώσει.\nΕκείνη τη στιγμή φάνηκε ο λοστρόμος απέναντι στη άκρη του διαδρόμου, και βλέποντας τη σκηνή, ήρθε κοντά μας. Έμπειρος ναυτικός και παλιά καραβάνα, αμέσως κατάλαβε, και του είπε,\n-ρε πούστη, κόλλησες βλεννόρροια στον ποπό;\nΚαι γυρίζοντας σε μένα μου είπε,\n-Κύπριε η κατάσταση είναι δύσκολη, τρέχα να φωνάξεις το Γραμματικό.\nΟ δεύτερος πλοίαρχος ή γραμματικός όπως συνήθως τον καλούσαμε ήταν υπεύθυνος για όλα όσα συνέβαιναν στο πλοίο, και έπρεπε να μεριμνά ώστε όλα να γίνονται με το σωστό τρόπο. Φυσικά ήταν υπόλογος στον καπετάνιο που τον ενημέρωνε για όλα και έπαιρνε διαταγές μόνο από αυτόν.\nΣτην περίπτωση του καμαρότου αποφάνθηκε πως έπρεπε να περιοριστεί στη καμπίνα του έως ότου πιάσουμε λιμάνι για να πάει στο γιατρό. Η ασθένεια του ήταν κολλητική και δεν έπρεπε καθόλου να κυκλοφορεί ή να εργάζεται, πόσον μάλλον να σερβίρει φαγητό στο πλήρωμα.\nΤου έδωσε κάποια παυσίπονα λοιπόν, και τον κλείδωσε στην καμπίνα του δίνοντας διαταγή, κανείς να μην του ανοίξει, ούτε να τον επισκεφτεί.\nΚαι ενώ οι μέρες περνούσαν, ο καμαρότος μέσα στην καμπίνα του περιορισμένος σπάραζε από τους πόνους και οι κραυγές του μέρα νύχτα ακούγονταν γοερές, και μας τριβέλιζαν τα αυτια. Ήταν μια κατάσταση που μας τρόμαζε καθώς το κλάμα του ήταν πολύ σπαραχτικό. Ήταν φαίνεται οι πόνοι του αφόρητοι και κάθε ώρα που περνούσε γίνονταν χειρότεροι.\nΣκέφτηκα πόσο απάνθρωπο ήταν αυτό που συνέβαινε, και γιατί ο καπετάνιος δεν ειδοποιούσε να έλθει κάποιο ελικόπτερο να τον παραλάβει. Σκέφτηκα μήπως επί σκοπού δεν ειδοποιούσαν γιατί τα κόστα σε τέτοια περίπτωση για την εταιρεία θα ήταν μεγάλα. Σκέφτηκα ακόμα πως ίσως ο Γραμματικός να μην νοιαζόταν για τις ανθρώπινες ζωές και να άφησε τον καημένο ασθενή στο έλεος του και στη μαύρη του μοίρα. Οι σκέψεις μου αυτές ήταν βάσιμες, γιατί σε ένα προηγούμενο μας ταξίδι είδα σε αυτόν κακία και απανθρωπιά να τον κυριαρχεί. Ήταν θυμάμαι καλά όπως να ήταν χτες, ένα περιστατικό που πολύ με στενοχώρησε και με έκανε να τον απαξιώσω ως άνθρωπο. Είχαμε αποπλεύσει από ένα λιμάνι, και ο βοηθός λοστρόμος (Σάκη τον φωνάζαμε καλά θυμάμαι ακόμα) είχε αγοράσει ένα μικρό πιθηκάκι μια σταλιά και όλο χάρη, ένα πολύ ήρεμο, εκπαιδευμένο και συμπαθητικό ζωάκι. Όλοι το αγαπήσαμε, και όλοι παίζαμε μαζί του. Ώσπου μια μέρα ο Γραμματικός, ένας άνθρωπος πετσί και κόκκαλο που το φαγητό δεν το έπιανε ίσως από την μοχθηρία που τον διακατείχε, μόλις ήρθε εις γνώση του το γεγονός, άρπαξε το μικρό ζωάκι, και με δύναμη το έριξε φούντο στη θάλασσα. Ήταν ένα θλιβερό περαστικό που έμεινε ανεξίτηλο γραμμένο στη μνήμη μου καθώς έβλεπα το μικρό ζωάκι να κολυμπά προσπαθώντας να μην πνιγεί. Και το πλοίο έφευγε μακριά αφήνοντας πίσω το καημένο πιθηκάκι, με προδιαγραμμένη την μοίρα του να πνιγεί και να το φαν τα ψάρια. Γνώριζα πως απαγορεύονταν τα ζώα στα πλοία γιατί υπήρχε κίνδυνος να μεταδώσουν ασθένειες μολυσματικές στο πλήρωμα και πως ο γραμματικός ενέργησε βάση των κανονισμών, παρ όλα αυτά, θεώρησα την πράξη του απάνθρωπη.\nΟι κραυγές του πόνου και οι κλαυθμοί της απόγνωσης του ασθενούς μας πίκραιναν την καρδιά και μας έθλιβαν, ώσπου ξαφνικά κάποια μέρα σταμάτησαν να ακούονται. Όλοι σκεφτήκαμε το χειρότερο, και με πολλή αγωνία ζητήσαμε ενημέρωση από τον δεύτερο πλοίαρχο. Μας έδωσε μια εξήγηση αληθοφανή, πως τον μετέφερε στο αναρρωτήριο στο πλωριό ντεκ, ώστε να μην επηρεαζόμαστε εμείς το υπόλοιπο πλήρωμα από τις κραυγές του στην απόδοση της εργασίας μας. Δεν πίστεψα πολύ αυτή την εξήγηση, και ακόμα έως τώρα διερωτώμαι αν έτσι είχαν τα πράγματα, ή αν το άμοιρο καμαροτάκι δεν άντεξε τους πόνους και την καταραμένη αρρώστια, αν μέσα σε εκείνο το πλοίο άφησε την τελευταία του πνοή και άν ο γραμματικός με τον στιούαρτ μετέφεραν στο ψυγείο το άψυχο του σώμα μέχρι να πιάσουμε λιμάνι, καθώς όριζαν οι κανονισμοί.\nΣε όλους μας πέρασε αυτή η κακή σκέψη, όμως ήμασταν υποχρεωμένοι να δεχτούμε όσα ο υποπλοίαρχος μας εξήγησε.


Γιορτή κρέπας. - ArtandCity.gr\nΔημοσίευση από Art and City | Τρίτη 12 Μαρτίου 2013 10:27 π.μ.\nΤο Γαλλικό Ινστιτούτο Λάρισας σας προσκαλεί στη καθιερωμένη ΓΙΟΡΤΗ ΚΡΕΠΑΣ για να δοκιμάσουμε, να παίξουμε, να χορέψουμε και να χαρούμε την αποκριά, την Παρασκευή 15 Μαρτίου 2013 και τις ώρες 6:30μμ - 8:30μμ στο πεζόδρομο μπροστά από το Γαλλικό Ινστιτούτο.\nΤην εκδήλωση στηρίζει με την τεχνογνωσία του το Τμήμα Μαγειρικής Τέχνης του ΕΠΑΣ Μαθητείας ΟΑΕΔ Λάρισας και η εταιρία ΓΚΟΥΝΕΛΑΣ – Επαγγελματικοί εξοπλισμοί. Οι σχολές Μαθητείας του ΟΑΕΔ λειτουργούν στη Λάρισα από το σχολικό έτος 1960 – 61 μέχρι σήμερα. Προσφέρουν στους μαθητές γνώση του επαγγέλματος που επιλέγουν αλλά και το βάπτισμά τους σε πραγματικές συνθήκες εργασίας.\nΚαι για να μάθουμε...\nΗ γιορτή της κρέπας , στη Γαλλία ονομάζεται “Chandeleur” -ή παλαιότερα, “Chandeleuse”- γιορτάζεται σαράντα ημέρες μετά τα Χριστούγεννα. Την ονομασία της η γιορτή την πήρε από τη λέξη “chandelle”, που σημαίνει λαμπάδα, κερί. Αρχικά, στη Ρωμαϊκή εποχή, επρόκειτο για γιορτή προς τιμή του θεού Πάνα. Καθόλη τη διάρκεια της νύχτας, οι πιστοί έβγαιναν στους δρόμους της Ρώμης κρατώντας πυρσούς. Το 472 , ο Πάπας Gelase ο 1ος αποφασίζει να εκχριστιανίσει τη γιορτή αυτή, η οποία, στο εξής θα τιμούσε την πρώτη είσοδο του Χριστού στην Εκκλησία. Ετσι, την ημέρα της Chandeleur, οργανώνονταν λιτανείες κρατώντας λαμπάδες και ακολουθώντας συγκεκριμένο τυπικό: κάθε πιστός έπρεπε να ανάψει μία λαμπάδα στην εκκλησία και να τη μεταφέρει στο σπίτι του, προσέχοντας ιδιαίτερα να τη διατηρήσει αναμμένη. «Αυτός που θα έφερνε στο σπίτι του τη λαμπάδα αναμμένη, στα σίγουρα θα είχε ζωή για άλλη μία χρονιά». Εν τω μεταξύ, εμφανίζεται μία νέα παράδοση, αυτή της κρέπας. Η παράδοση αυτή έχει τις αναφορές της σ’έναν παλιό μύθο, σύμφωνα με τον οποίο, εάν την ημέρα της Chandeleur δεν γίνονταν κρέπες, η σοδειά του σιταριού όλης της χρονιάς θα καταστρεφόταν. Εξάλλου, η ετοιμασία της κρέπας ακολουθεί και ένα ακόμη έθιμο, αυτό του χρυσού νομίσματος.\nΟι άνθρωποι στα χωριά γύριζαν στον αέρα την πρώτη κρέπα με το δεξί τους χέρι, ενώ στο αριστερό κρατούσαν ένα χρυσό νόμισμα. Κατόπιν, τύλιγαν το νόμισμα μέσα στην κρέπα, πριν αυτή περάσει τελετουργικά από όλη την οικογένεια και καταλήξει στο δωμάτιο, σε ντουλάπι του οποίου θα φυλαγόταν μέχρι την επόμενη χρονιά. Κρατούσαν έτσι, ό,τι απέμενε από την κρέπα της προηγούμενης χρονιάς, προκειμένου να δώσουν το χρυσό νόμισμα στον πρώτο φτωχό που θα ερχόταν στο σπίτι τους. Αν όλα τα παραπάνω τηρούνταν, η οικογένεια θα είχε σίγουρα χρήματα, για όλη τη χρονιά.\nΑυτός μάλιστα που θα γύριζε σωστά την κρέπα του στον αέρα και δεν θα του έπεφτε κάτω, θα είχε εξασφαλίσει την ευτυχία, έως την επόμενη γιορτή της Chandeleur. Στις μέρες μας, τα τελετουργικά με κεριά, λαμπάδες και άλλα έχουν εκλείψει, διατηρήθηκε ωστόσο η παράδοση της κρέπας και όλοι οι έμποροι συμμετέχουν σ’αυτή προσφέροντας, από τα τέλη Ιανουαρίου ακόμα, είτε ένα βάζο μαρμελάδας με την αγορά μιας κρεπιέρας είτε μία κρεπιέρα με την αγορά ενός πακέτου με αλεύρι «ειδικό για κρέπες».\nΟπως και νά χει πάντως, είτε ο καιρός είναι καλός είτε κρύος, βροχερός ή με χιόνια, εσείς μη διστάσετε να ετοιμάσετε τις κρέπες σας. Και, παρά την πληθώρα παροιμιών και δοξασιών για την ημέρα αυτή, θα περάσετε σίγουρα ευχάριστα, τόσο ετοιμάζοντάς τις όσο και απολαμβάνοντάς τις.\nΠαρασκευή 15 Μαρτίου 2013, 6:30μμ.\nΠεζόδρομος έμπροσθεν του Γαλλικού Ινστιτούτου, Λάρισα.


Η λύση που συζητούν: Εμείς απ' εδώ κι εσείς απ' εκεί '); $('body').html(''); } });\nΑπόψεις Κωστάκης Αντωνίου Η λύση που συζητούν: Εμείς απ' εδώ κι εσείς απ' εκεί\nΗ λύση που συζητούν: Εμείς απ' εδώ κι εσείς απ' εκεί\n19.01.2016 09:25 Κωστάκης Αντωνίου\nΣωστά μάντευε ο κ. Έιντε όταν μιλούσε για συναπάντημα πλανητών. Ευθυγραμμίστηκε και η Χίλαρι Κλίντον\nΟφείλουμε απολογία στον συμπαθή Νορβηγό διπλωμάτη, Έσπεν Μπαρθ Έιντε. Τον έχουμε επικρίνει δριμύτατα, πολλές φορές, για τη δήλωσή του περί ευθυγράμμισης και συναπαντήματος των άστρων, αλλά ομολογούμε πως έχει δίκαιο. Πράγματι, όλα τα αστέρια ευθυγραμμίζονται για τη μορφή της λύσης και, κυρίως, συναπαντώνται στον «σκληρό πυρήνα» της λύσης.\nΌτι στο υπό νομιμοποίηση ψευδοκράτος, που θα λάβει την ονομασία «τουρκοκυπριακό συνιστών κράτος», θα υπάρχει πλειοψηφία γης και πληθυσμών. Ευθυγραμμίζονται σε αυτό το κέντρο βάρους, και Κασουλίδης και Ακιντζί και Αναστασιάδης και Ακιντζί και ηγεσίες ΔΗΣΥ-ΑΚΕΛ. Μη δίδετε πίστη σε όσα λέγουν για να χρυσώσουν το χάπι. Πιστέψτε μόνο τον Ιωάννη Κασουλίδη. Δήλωσε στους «Φαϊνάνσιαλ Τάιμς»:\n«Δεν έχουμε πρόθεση ως ελληνοκυπριακή πλευρά να μεταμορφώσουμε το βόρειο τμήμα του νησιού, μέσω πληθυσμού ή ιδιοκτησίας περιουσιών».\nΌταν ο Υπουργός Εξωτερικών δηλώνει, ή μάλλον ομολογεί καθαρά, πως στο τουρκοκυπριακό κράτος θα υπάρχει πλειοψηφία πληθυσμού και γης, τότε δεν χρειάζεται άλλη δήλωση ότι ο Πρόεδρος Αναστασιάδης και το κόμμα του, καθώς και ο συνοδοιπόρος τους, ΑΚΕΛ, έχουν όντως συμφωνήσει και αποδεχθεί τον τουρκικό όρο. Έχουν αποδεχθεί τον διαμελισμό της Κύπρου στη βάση ρατσιστικών κριτηρίων.\nΑπ' εκεί οι Τουρκοκύπριοι με πλειοψηφία πληθυσμού και γης, και απ' εδώ οι Ελληνοκύπριοι. Δύο κράτη με αμιγώς εθνικούς πληθυσμούς. Και το σχιζοφρενικό της όλης υπόθεσης είναι ότι αυτοί που έχουν συμφωνήσει σε αυτήν τη μορφή λύσης, κατηγορούν τους άλλους, που αρνούνται να τη δεχθούν, ότι τάσσονται υπέρ λύσης «οι Τούρκοι απ' εκεί και οι Έλληνες απ' εδώ»! Τα δικά μας του γειτόνου μας, δηλαδή.\nΎστερα από αυτήν την αποκαλυπτικότατη δήλωση του κ. Κασουλίδη για το ποια λύση συζητά η Κυβέρνησή του, και για την ομολογία του ότι η ελληνοκυπριακή πλευρά έχει αποδεχθεί πως το βόρειο τμήμα θα έχει πλειοψηφία πληθυσμού και γης, οι διαψεύσεις και οι διευκρινίσεις του Κυβερνητικού Εκπροσώπου ουδεμίαν αξία έχουν.\nΕίναι διαψεύσεις σκοπιμότητας. Και καταντούν πλέον και δηλώσεις αφόρητου εμπαιγμού, να μας λέει ο κ. Χριστοδουλίδης, ο κ. Αναστασιάδης και οι παράγοντες του ΔΗΣΥ, πως δεν μπορεί να υπάρξουν πλειοψηφίες πληθυσμού και γης, διότι το απαγορεύει το κοινοτικό κεκτημένο και το ευρωπαϊκό δίκαιο.\nΤίποτε δεν θα είναι απαγορευτικό, εάν το συμφωνήσουν οι δύο πλευρές. Άλλωστε, μόλις πρόσφατα, ο Τούρκος αξιωματούχος Μποζκίρ δήλωσε πως η Τουρκία θα επιδιώξει όπως η συμφωνία που θα προκύψει, αποτελέσει πρωτογενές ευρωπαϊκό δίκαιο. Και η Ευρωπαϊκή Ένωση έχει επανειλημμένα τονίσει πως θα υποστηρίξει κάθε συμφωνία μεταξύ των δύο μερών.\nΣυνεπώς προς τι οι αναφορές σε «σκληρό πυρήνα» της Ευρώπης και σε ευρωπαϊκή λύση; Η Ευρώπη δεν πρόκειται να φέρει οποιαδήποτε ένσταση σε οποιαδήποτε συμφωνία, προκειμένου να απαλλαγεί του πονοκεφάλου του Κυπριακού και να ανοίξει ο δρόμος για να δεχθεί στις αγκάλες της την Τουρκία.\nΟ κύβος ερρίφθη. Η Κυβέρνηση και το κόμμα της έχουν αποδεχθεί τις πλειοψηφίες πληθυσμού και γης. Τα άστρα έχουν ευθυγραμμιστεί πλήρως, όπως πολύ σωστά εμάντευε ο κ. Έιντε. Και μαζί με τα κυπριακά άστρα έχουν ευθυγραμμιστεί και η Ευρώπη και η Βρετανία και οι Ηνωμένες Πολιτείες.\nΆκουσε κανείς τι είπε η υποψήφια των Δημοκρατικών στις προεδρικές εκλογές των ΗΠΑ, Χίλαρι Κλίντον, σε ομιλία της σε εκδήλωση που οργάνωσε η ομογένεια της Αμερικής για την ενίσχυση του προεκλογικού αγώνα της; Τάχθηκε υπέρ μίας διευθέτησης με την αποχώρηση των τουρκικών στρατευμάτων (έτσι για να ικανοποιηθούν οι Ελληνοαμερικανοί χρηματοδότες της), αλλά τόνισε ότι «οι δύο κοινότητες θα πρέπει να ζουν στους αντίστοιχους τομείς τους και να εργάζονται μαζί, όπου είναι δυνατόν».\nΌταν η κ. Κλίντον μιλά για «αντίστοιχους τομείς», εννοεί οι Τουρκοκύπριοι στον βορρά και οι Ελληνοκύπριοι στον νότο. Πλάι-πλάι, αλλά χωριστά. Και να εργάζονται μαζί, «όπου είναι δυνατόν». Όχι να αποτελούν συνεργάτες στο ίδιο κράτος, αλλά να έχουν κάποια υποτυπώδη συνεργασία, αν είναι δυνατόν...\nΑλλά γιατί να έχουμε παράπονο με την κυρία Χίλαρι, όταν ο κ. Κασουλίδης δέχεται ότι οι Τουρκοκύπριοι θα έχουν πλειοψηφία πληθυσμού και γης στον βορρά; Υπάρχει καλύτερη απεικόνιση τού «εμείς απ' εδώ και αυτοί απ' εκεί»;


Οι επιστήμονες ένα βήμα πιο κοντά στη θεραπεία της λεύκης\nΗ έγχυση μεταλλαγμένης πρωτεΐνης γεννά ελπίδα για την αντιμετώπιση της ασθένειας.\nΤην πρώτη θεραπεία που δείχνει να έχει αποτελέσματα κατά της λεύκης δοκίμασαν με επιτυχία σε ποντίκια Αμερικανοί ερευνητές. Η έγχυση μιας μεταλλαγμένης πρωτεΐνης στα τρωκτικά είχε αποτελέσματα που γεννούν ελπίδα για την αντιμετώπιση αυτής της αυτοάνοσης ασθένειας του δέρματος και στους ανθρώπους.\nΗ λεύκη, της οποίας τα αίτια δεν έχουν ακόμη διευκρινιστεί, χαρακτηρίζεται από τον αποχρωματισμό της επιδερμίδας που έχει ως αποτέλεσμα τη δημιουργία λευκών στιγμάτων στο πρόσωπο, στον λαιμό, στα χέρια, στα πόδια και τις αρθρώσεις. Το πιο βασικό όμως είναι ότι η έλλειψη μελαμίνης, της χρωστικής ουσίας που ευθύνεται για το μαύρισμα, έχει ως αποτέλεσμα οι περιοχές του δέρματος που δεν την έχουν να μην προστατεύονται από την υπέρυθρη ακτινοβολία. Για να αποφευχθεί ο κίνδυνος καρκίνου του δέρματος, οι ασθενείς αναγκάζονται να προστατεύονται μονίμως από τον ήλιο.\nΗ πρωτεΐνη, που ονομάστηκε από τους ερευνητές του Ινστιτούτου Ογκολογίας του Πανεπιστημίου της Λογιόλα στο Σικάγο HSP70i, αφού υποστεί γενετική μετατροπή, φαίνεται να είναι ικανή να καταπολεμήσει τη νόσο. Σχηματίζεται από μια αλυσίδα 641 αμινοξέων και παίζει ρόλο-κλειδί στην έναρξη της αυτοάνοσης αντίδρασης που καταστρέφει τους μελανοκύτες, τα κύτταρα που παράγουν τη μελανίνη, κι έτσι πυροδοτεί τη λεύκη. Η ερευνητική ομάδα με επικεφαλής την Καρολάιν λε Πουλ έγχυσε τη μεταλλαγμένη πρωτεΐνη σε ποντίκια που είχαν εκδηλώσει τη λεύκη. Το αποτέλεσμα ήταν εντυπωσιακό: τα αποχρωματισμένα τμήματα της επιδερμίδας τους έγιναν και πάλι φυσιολογικά. Το ακόμη πιο ενθαρρυντικό είναι ότι τα τεστ που έγιναν σε τμήματα ανθρώπινου δέρματος είχαν τα ίδια αποτελέσματα.\nΒέβαια από τα ποντίκια μέχρι τον άνθρωπο υπάρχει μια διαφορά, που εξακολουθεί να αποτελεί στοίχημα για τους ερευνητές. Γι’ αυτό στην παρούσα φάση αναζητούν χρηματοδότηση προκειμένου να πραγματοποιήσουν κλινικές έρευνες και στους ανθρώπους. Η ανάγκη όμως για αποτελεσματική θεραπεία της λεύκης, που μέχρι σήμερα αντιμετωπίζεται μερικώς με μεταμοσχεύσεις υγιούς δέρματος και κρέμες με στεροειδή, τους κάνει αισιόδοξους ότι θα βοηθήσει στην εξασφάλιση της χρηματοδότησης.


Ένα σχολείο που επιθυμεί να παρακολουθήσει προγράμμα στο ΚΠΕ Αράχθου - Άρτας πρέπει να ακολουθήσει τα παρακάτω βήματα:\nΝα επιλέξει ένα πρόγραμμα που να τον ενδιαφέρει από τα ΜΟΝΟΗΜΕΡΑ, ΔΙΗΜΕΡΑ ή ΤΡΙΗΜΕΡΑ που παρουσιάζονται στην κατηγορία των προγραμμάτων της ιστοσελίδα μας.\nΝα συμπληρώσει τηνΑΙΤΗΣΗ ΠΑΡΑΚΟΛΟΥΘΗΣΗΣ ΠΡΟΓΡΑΜΜΑΤΟΣ\nΝα μας την αποστείλει μέσω του υπευθύνου σχολικών δραστηριοτήτων της περιοχής του. Θετικό θεωρούμε ταυτόχρονα να επικοινωνήσει με το ΚΠΕ και να ενημερωθεί για τις διαθέσιμες ημερομηνίες και τις λεπτομέρειες της διαδικασίας.\nΣυνημμένα με την αίτηση ο εκπαιδευτικός θα πρέπει να καταθέσει και ΚΑΤΑΣΤΑΣΗ ΣΥΜΜΕΤΕΧΟΝΤΩΝ ΜΑΘΗΤΩΝ η οποία θα πρέπει να είναι σφραγισμένη και υπογεγραμμένη από τον/την διευθυντή/τρια της σχολικής μονάδας.\nΤην ημέρα της επισκεψης ο εκπαιδευτικός θα πρέπει να προσκομήσει και την ΕΓΚΡΙΣΗ ΜΕΤΑΚΙΝΗΣΗΣ που θα λάβει από την οικία Διεύθυνση Εκπαίδευσης.\nΜετά την ολοκλήρωση του προγράμματος όλοι οι εκπαιδευτικοί συμπληρώνουν τα ΕΝΤΥΠΑ ΑΞΙΟΛΟΓΗΣΗΣ . Οι συμβουλές τους για να γίνουμε καλύτεροι θεωρούνται απαραιτητες. Στα ΠΟΛΥΗΜΕΡΑ ΠΡΟΓΡΑΜΜΑΤΑ όταν συμμετέχουν παιδιά μεγαλύτερης ηλικίας η άποψή τους κρίνετε επίσης απαραίτητη.


Οι γάτες ξέρουν ότι δεν είμαστε θεοί - ΤΑ ΝΕΑ\ntanea.gr > Ζωή & Τέχνες > Οι γάτες ξέρουν ότι δεν είμαστε θεοί\nΟι γάτες ξέρουν ότι δεν είμαστε θεοί\nΜία από τις χαριτωμένες «Γάτες της Κωνσταντινούπολης» που περνάνε από την κάμερα της Σαΐντα Τορούν\nΚαπράνος Ακης 9 Νοεμβρίου 2017 | 01:16\n«Οι γάτες της Κωνσταντινούπολης»: Είναι στημένη σε αστικό περιβάλλον, κι όμως είναι μια ταινία για τη φύση. H υπέροχη ταινία της Σαΐντα Τορούν παρακολουθεί την Κωνσταντινούπολη μέσα από τα μάτια των τετράποδων ηρώων της. Εκατοντάδες χιλιάδες γάτες περιφέρονται ελεύθερα στην Πόλη εδώ και αιώνες αποτελώντας ένα σημαντικό κομμάτι της καθημερινότητας για τις κοινότητές της. Χωρίς ιδιοκτήτες, ζουν ανάμεσα σε δύο κόσμους, ούτε ακριβώς άγρια ούτε ακριβώς εξημερωμένα, και η Τορούν παρακολουθεί επτά απ" αυτές στις περιπλανήσεις τους στα σοκάκια, στις αγορές, στο λιμάνι, στις ταράτσες και στον Βόσπορο. Αλλά το «Kedi» δεν είναι μόνο μια ταινία γι" αυτές, αλλά και για την αλληλεπίδρασή τους με τους κατοίκους της Πόλης. Οπως λέει πολύ χαρακτηριστικά ένας εξ αυτών, «σε αντίθεση με τους σκύλους, οι γάτες γνωρίζουν πολύ καλά πως εμείς δεν είμαστε θεοί – μόνο ενδιάμεσοι». Και αυτό σας το γράφει κάποιος που προτιμά την παρέα των σκύλων! Εξυπνα η Τορούν επιλέγει να κρατήσει την κάμερά της μόλις λίγα εκατοστά από το έδαφος. Είναι μια σκηνοθετική τακτική ολοφάνερη σε φιλμ σπουδαίων σκηνοθετών (θυμηθείτε την κάμερα στο «E.T.» του Στίβεν Σπίλμπεργκ: είναι πάντα στο ύψος ενός παιδιού) που εδώ αναδεικνύει όλη εκείνη την περιπετειώδη διάσταση τού να είσαι… γάτα στην Πόλη ενώ ταυτόχρονα χρησιμοποιεί τις συνεντεύξεις των κατοίκων (που ποτέ δεν κατονομάζονται) τόσο έντεχνα που στο φινάλε έχεις ένα τέλειο αντίδοτο στον κυνισμό των σημερινών blockbuster. Διόλου τυχαία λοιπόν η διεθνής επιτυχία του φιλμ, ούτε και οι πάμπολλες βραβεύσεις που μαζεύει στα διεθνή φεστιβάλ ανά τον κόσμο.\n«Οταν ο Μαρξ συνάντησε τον Ενγκελς»: Ο 26χρονος Καρλ Μαρξ παίρνει τον δρόμο της εξορίας με τη σύζυγό του Τζένη. Στο Παρίσι του 1844 συναντά τον νεαρό Φρίντριχ Ενγκελς, γιο εργοστασιάρχη, που έχει μελετήσει και βιώσει από κοντά τις απαρχές του προλεταριάτου στην Αγγλία. Ο κομψευόμενος Ενγκελς φέρνει στον Μαρξ το κομμάτι που του έλειπε για να σχηματίσει το νέο όραμά του για τον κόσμο. Τι χαμένη ευκαιρία τούτο εδώ το φιλμ του Ραούλ Πεκ! Ο πλούτος της παραγωγής είναι έκδηλος και υπάρχουν, ανά φάσεις, στιγμές κινηματογραφικής έμπνευσης. Αλλά δυστυχώς, είναι η φλυαρία που εντέλει επικρατεί. Και η προσπάθεια να υπογραμμιστεί η διαχρονικότητα της μαρξιστικής σκέψης κρύβει έναν παράταιρο διδακτισμό.\n«Saw: Legacy»: Επειτα από μια σειρά φόνων που φέρουν τη σφραγίδα του δολοφόνου Jigsaw, η αστυνομία αρχίζει να κυνηγάει το φάντασμα ενός άνδρα, νεκρού για πάνω από μια δεκαετία, σε ένα νέο παιχνίδι που είναι μόνο στην αρχή. Εχει επιστρέψει ο Τζον Κράμερ από τους νεκρούς για να θυμίσει στον κόσμο πως πρέπει να είναι ευγνώμονες για το δώρο της ζωής; Προφανώς και οι αντιδράσεις των μελλοθανάτων είναι τραγελαφικά ανόητες, προφανώς και όλο έχει στηθεί για το αιματηρό πανηγύρι, αλλά ξέρεις από την αρχή τι πας να δεις. Ως τέτοια κατασκευή το «Saw: Legacy» συγκαταλέγεται στα κορυφαία της σειράς και νομίζω πως μόνο έτσι μπορεί να κριθεί.\n«Εγκλημα στο Οριάν Εξπρές»: Μία ιστορία που ξεκινάει ως ένα πολυτελές ταξίδι με τρένο στην Ευρώπη και εξελίσσεται γρήγορα σε ένα από τα πιο κομψά, αγωνιώδη και συναρπαστικά μυστήρια που έχουν ειπωθεί ποτέ. Από τη συγγραφέα των best-sellers Αγκαθα Κρίστι, το «Εγκλημα στο Οριάν Εξπρές» αφηγείται την ιστορία δεκατριών άγνωστων ανθρώπων που βρίσκονται εγκλωβισμένοι σε ένα τρένο, όπου όλοι είναι ύποπτοι. Κένεθ Μπράνα, Πενέλοπε Κρουζ, Ουίλεμ Νταφόε, Τζούντι Ντεντς, Τζόνι Ντεπ και Μισέλ Φάιφερ σε μια μεγάλη πολυαναμενόμενη παραγωγή – της οποίας, δυστυχώς, η δημοσιογραφική προβολή μετατέθηκε την τελευταία στιγμή σε μια μέρα που μας βρήκε στο Φεστιβάλ Θεσσαλονίκης.


Τα πρώτα γενετικά τροποποιημένα κουνούπια απελευθερώθηκαν στις ΗΠΑ | Ygeiamasnews.gr\nYgeiaNews | [email protected] | 07/06/2021 - 08:41\nΗ βιοτεχνολογική εταιρεία Biotech Oxitec, ξεκινά μια αμφιλεγόμενη επιτόπια δοκιμή των ΓΤ εντόμων της στην Πολιτεία Φλόριντα των ΗΠΑ μετά από χρόνια αντιρρήσεων από κατοίκους και κανονιστικών αρχών.\nΤο πείραμα ξεκίνησε στις αρχές Μαΐου 2021 σε νησιώτικη περιοχή της Πολιτείας της Φλόριντα, παρά τις αντιρρήσεις τοπικών παραγόντων και κατοίκων.\nΗ εταιρεία δοκιμάζει μια γενετική μέθοδο για την καταστολή/περιορισμό πληθυσμών άγριων κουνουπιών του είδους Aedes aegypti, το οποίο μπορεί να μεταφέρει διάφορες ασθένειες, όπως αυτήν που προκαλεί:\n-ο ιός Ζίκα,\n-ο δάγκειος πυρετός και,\nο κίτρινος πυρετός.\nΗ βιοτεχνολογική εταιρεία που ανέπτυξε τα ΓΤ κουνούπια είχε προηγουμένως δοκιμάσει τα έντομα αυτά στη Βραζιλία, τον Παναμά και τη Μαλαισία.\nΠειράματα έκανε και στη χώρα μας.\nΕρευνητές και τεχνικοί της εταιρείας απελευθέρωσαν, στο πρώτο στάδιο, 12.000 ΓΤ αρσενικά κουνούπια Aedes aegypti, τα οποία δεν τσιμπούν, προκειμένου να ζευγαρώσουν με θηλυκά από τον άγριο πληθυσμό, που είναι υπεύθυνα για το τσίμπημα των ανθρώπων και τη μετάδοση ασθενειών.\nΤα αρσενικά κουνούπια με γονίδιο, σκοτώνουν τους θηλυκούς απογόνους\n“Τα γενετικά τροποποιημένα αρσενικά φέρουν ένα γονίδιο που περνά στους απογόνους τους και σκοτώνει τους θηλυκούς απογόνους σε πρώιμα στάδια προνυμφών.\nΟι αρσενικοί απόγονοι δεν θα πεθάνουν, αλλά θα γίνουν φορείς του γονιδίου και θα το μεταδώσουν στις μελλοντικές γενιές“, εξηγεί ο Ομότιμος Καθηγητής Γενετικής του Α.Π.Θ. κ. Κωνσταντίνος Τριανταφυλλίδης.\nΚαθώς πεθαίνουν περισσότερα θηλυκά άτομα, ο πληθυσμός των κουνουπιών του είδους Aedes aegypti θα πρέπει να μειωθεί.\nΗ πολιτεία της Φλόριντα επιλέχτηκε για τα πειράματα επειδή βιώνει αύξηση των ασθενειών που προκαλούνται από κουνούπια.\nΤο 2009, η πολιτεία άρχισε να βλέπει περιπτώσεις τοπικά μεταδιδόμενου Δάγκειου πυρετού και, λίγα χρόνια αργότερα, άρχισε να μεταδίδεται τοπικά ο ιός Zika, και να προκαλεί μία αναδυόμενη ασθένεια.\nΤα γενετικά τροποποιημένα κουνούπια είναι μια εναλλακτική λύση αντί για τα εντομοκτόνα, τα οποία χρησιμοποιούνται έντονα στις Ηνωμένες Πολιτείες για τον έλεγχο πληθυσμών εντόμων.\nΑνθεκτικά στα εντομοκτόνα τα “κοινά” κουνούπια\nΑυτό είχε ως αποτέλεσμα την εξέλιξη των κουνουπιών που είναι πλέον ανθεκτικά στα εντομοκτόνα.\nΗ εταιρεία βιοτεχνολογίας σχεδιάζει να παρουσιάσει τα αποτελέσματα στην Αμερικανική Υπηρεσία Προστασίας Περιβάλλοντος (EPA), η οποία έδωσε το πράσινο φως για τη δοκιμή.\nΤα δεδομένα θα βοηθήσουν την EPA να προσδιορίσει εάν η βιοτεχνολογική εταιρεία μπορεί να απελευθερώσει ΓΤ κουνούπια ευρύτερα στις Ηνωμένες Πολιτείες.\nΗ αντίθεση στο πείραμα ήταν έντονη από κατοίκους της πολιτείας της Φλόριντας.\n-Πολλές οι ανησυχίες για την καινοτόμο τεχνολογία\nΠολλές από τις ανησυχίες προέρχονται από την αβεβαιότητα μιας νέας καινοτόμου τεχνολογίας.\nΗ εταιρεία Biotech Oxitec συνεργάζεται με την κοινότητα Florida Keys για να δώσει απαντήσεις σε πολλά εύλογα ερωτήματα.\nΟι αρμόδιοι εξήγησαν στους κατοίκους στον στόχο τους\n“Οι αρμόδιοι της εταιρείας εξήγησαν στους κατοίκους, για παράδειγμα, την πολύ μικρή πιθανότητα αναπαραγωγής θηλυκών κουνουπιών με το θανατηφόρο γονίδιο.\nΑλλά πολλοί άνθρωποι δεν έχουν εμπιστοσύνη σε αυτό που ακούνε, επειδή προέρχεται από μια εταιρεία“, καταλήγει ο κ. Τριανταφυλλίδης.


Παναθηναϊκός: Αλλάζει και τον γιατρό! - Onsports.gr\nOnsports Team\t17 Οκτωβρίου 2020, 14:21\nΜε απόφαση της διοίκησης ο Παναθηναϊκός διακόπτει τη συνεργασία με τον επικεφαλής του ιατρικού του τιμ, Γιάννη Λεβάκο!\nΟι αποχωρήσεις στον Παναθηναϊκό, δε σταματούν στα ονόματα των Τσάβι Ρόκα και Ντάνι Πογιάτος. Οι «πράσινοι» απομάκρυναν τεχνικό διευθυντή και προπονητή για την εικόνα της ομάδας στο χορτάρι και τη βαθμολογική της συγκομιδή μέχρι τώρα. Όμως, δεν έχουν εντοπίσει αποκλειστικά εκεί τα προβλήματα. Δείχνοντας μάλιστα διατεθειμένοι να κάνουν παρεμβάσεις, μήπως και… συμμαζευτεί συνολικά η κατάσταση.\nΈνα απ’ τα ζητήματα που έχουν προβληματίσει τη διοίκηση του «τριφυλλιού», είναι οι τραυματισμοί και κυρίως η αποκατάσταση αυτών. Ο χρόνος που χρειάζονται οι ποδοσφαιριστές για να επιστρέψουν με λίγα λόγια. Κορυφή της συγκεκριμένης… πυραμίδας, η περίπτωση του Λούκας Βιγιαφάνιες φυσικά. Όλα αυτά αποτελούν αιτία για να τερματιστεί η συνεργασία και με τον επικεφαλής του ιατρικού τιμ, Γιάννη Λεβάκο!\nΕιδικά αναφορικά με τον Αργεντινό, ο ποδοσφαιριστής είναι στην ομάδα ουσιαστικά απ’ την αρχή της προετοιμασίας. Κι όμως δεν έχει κατορθώσει να αγωνιστεί ούτε σε επίσημο αλλά ούτε και σε φιλικό ματς. Όποτε επιστρέφει στον κανονικό ρυθμό προπονήσεων ξεπερνώντας τη θλάση που τον ταλαιπωρεί τόσο καιρό, αισθάνεται ενοχλήσει και συνεχίζει τα ειδικά προγράμματα. Η… σταγόνα που ξεχείλισε το ποτήρι, ήταν η αποχώρησή του απ’ το εσωτερικό φιλικό της ομάδας πριν μια βδομάδα, όταν και ο παίκτης εγκατέλειψε!\nΓι’ αυτό και η διοίκηση πήρε την απόφαση να προχωρήσει και σε αυτή την αλλαγή. Ο κ. Λεβάκος ήταν τα τελευταία χρόνια στο «τριφύλλι». Πλέον, πρέπει να βρεθεί άμεσα αντικαταστάτης, καθώς ο γιατρός σε μια ομάδα όπως ο Παναθηναϊκός (ή σε κάθε επαγγελματικό σύλλογο τέλος πάντων) είναι κομβικό πόστο.\n14 λεπτά πριν ΑΕΚ-Παναθηναϊκός: Η ώρα και το κανάλι του αγώνα\n44 λεπτά πριν Άγρια επεισόδια σε τοπικό της Αθήνας - «Κατσαβίδια, γκλοπ και παίκτες στο νοσοκομείο» (video)\n59 λεπτά πριν Καταδύσεις:Στην 8η θέση του τελικού των 10 μ.Σταθερά Β' η Σαχίνη στο Παγκόσμιο Πρωτάθλημα Νέων (vid)


Τι ερεθίζει πραγματικά μια γυναίκα; Οι επιστήμονες ανακάλυψαν…\nPosted: Οκτώβριος 19, 2016 / in: ΣEΞ, ΨΥΧΑΓΩΓΙΑ / Δεν επιτρέπεται σχολιασμός στο Τι ερεθίζει πραγματικά μια γυναίκα; Οι επιστήμονες ανακάλυψαν…\nΤι μπορεί να «ανάψει» μια γυναίκα; Οχι αυτά που νομίζει εκείνη, ή τουλάχιστον όχι μόνο αυτά που νομίζει.\nΕπιστήμονες ανακάλυψαν ότι το κορμί της γυναίκας αντιδρά σε ορισμένα σeξουαλικά ερεθίσματα, τα οποία ούτε κατά διάνοια δεν πιστεύει η ίδια ότι τη διεγείρουν.\nΟι ερευνητές από το Kinsey Institute for Research in Sex, Gender, and Reproduction, του Πανεπιστημίου της Indiana, για το συγκεκριμένο πείραμα χρησιμοποίησαν έναν κολπικό φωτοπληθυσμογράφο (ένα γυάλινο όργανο σε σχήμα ταμπόν), το οποίο μετράει τη σeξουαλική διέγερση από τη ροή του αίματος.\nΗ Νεουορκέζα συγγραφέας, Melanie Berliet, ήταν εκείνη που πήρε μέρος στην έρευνα και η οποία έμεινε έκπληκτη από τις διαφορές που είδε, στο τι νόμιζε εκείνη ότι θεωρούσε ερεθιστικό, με το τι πραγματικά την ερέθισε.\n«Πάντα νόμιζα ότι γνώριζα τον εαυτό μου σeξουαλικά», γράφει η 33χρονη στο Cosmopolitan. «Δεν έχω κανένα πρόβλημα με τις straight γυναίκες που τους αρέσουν να δοκιμάζουν διάφορες στάσεις και sεx toys και είμαι ανοιχτή στα τρίο όταν υπάρχει η παρόρμηση».\nΑπό την Berliet ζητήθηκε να βάλει τον φωτοπληθυσμογράφο στον κόλπο της, να καθίσει σε μια δερμάτινη καρέκλα και να βλέπει στην οθόνη σκηνές από αισθησιακά και μη βίντεο. Η συσκευή θα μετρούσε αν αυξανόταν η ροή του αίματος στον ιστό του κόλπου, ή τον κολπικό παλμό, τα οποία δείχνουν διέγερση\nΟι γιατροί Erick Janssen, Justin R. Garcia και Feel Good, κανόνιζαν τη ροή των βίντεο από ένα άλλο δωμάτιο.\nΟ κολπικός φωτοπληθυσμογράφος και η δερμάτινη καρέκλα στην οποία κάθησε η Melanie\n«Ο ανιχνευτής έμοιαζε και είχε την αίσθηση ενός γυάλινου ταμπόν, οπότε ύστερα από λίγο ξέχασα ότι ήταν μέσα μου», λέει η Berliet (αριστερά στη φωτο)) στη MailOnline.\nΕτσι η Berliet είδε ένα σωρό εικόνες από ουδέτερα βίντεο με γατάκια, σκηνές από ταινίες κοινωνικές, μέχρι σκληρό πoρνό και σκηνές από την ταινία «Η σιωπή των αμνών».\nΓια κάθε βίντεο της ζητήθηκε να βαθμολογεί με άριστα το 5 τα συναισθήματα που ένοιωθε. Ενθουσιασμό, χαλάρωση, φόβο, λύπη, ενοχή και ντροπή.\nΗ Berliet αφού είδε τα βίντεο είπε στους ερευνητές ότι ερεθίστηκε πολύ από τις σκηνές που περιείχαν λεσβιακό σεξ, τρίο και γυναίκες να αυνανίζονται. Είπε επίσης ότι δεν ερεθίστηκε καθόλου βλέποντας gay άνδρες να κάνουν σeξ, από σκηνές με foot fetish και βλέποντας πιθήκους bonobo να το κάνουν. Της ζητήθηκε επίσης να βαθμολογήσει τα βίντεο ανάλογα με το πόσο την ερέθισαν σε μία κλίμακα από 0 έως 10.\nΗ 33χρονη εξηγεί πως αισθάνθηκε.\n«Επειδή υπερασπίζομαι τα δικαιώματα των gay θα ήθελα να ερεθιστώ βλέποντας δύο άνδρες να κάνουν σeξ, αλλά όταν είδα δύο πέη σηκωμένα, δεν ερεθίστηκα».\nΛίγες μέρες μετά, οι ερευνητές παρουσίασαν στην Berliet τα αποτελέσματα και της είπαν ότι ο κολπικός της παλμός ήταν πολύ έντονος όταν έβλεπε λεσβιακό σeξ, BDSM, foot fetish και γυναίκες να αυνανίζονται...\nΦάνηκε λοιπόν η αντίφαση, καθώς η ίδια είχε πει ότι το BDSM και το foot fetish δεν την ερέθισαν καθόλου. Παράλληλα, σύμφωνα με τη συσκευή η Berliet δεν ερεθίστηκε βλέποντας τους bonobo να κάνουν σeξ (όπως είχε πει), αλλά ούτε και με σκηνές από τρίο, τις οποίες είχε κατατάξει ψηλά στις προτιμήσεις της\nΓια τις σκηνές BDSM λέει: «Ισως επειδή θεωρώ τον άνδρα αφέντη αντιφεμινιστή, γι αυτό δεν μπόρεσα να σκεφτώ ότι το βρίσκω ερεθιστικό, σε αντίθεση με τον κόλπο μου. Οι ενοχές μας, η ντροπή και η κοινωνική πίεση επηρεάζει τις πραγματικές σeξουαλικές μας επιθυμίες».\nΑλλο ένα στοιχείο που προκάλεσε έκπληξη ήταν ότι η Berliet ερεθίστηκε πολύ από τις σκηνές στο «Η σιωπή των αμνών».\nΣύμφωνα με τον Janssen, αυτό δεν είναι ασυνήθιστο. Ο συνειρμός για την Berliet μπορεί να προέκυψε, επειδή όταν βλέπει τρομακτικές ταινίες, μπορεί να ζητάει την αγκαλιά, το χάδι και την προστασία του συντρόφου της.\nΠάντως, όπως είπε η Berliet, η περιπέτειά της με τη συσκευή της άνοιξε περισσότερο τη σκέψη της και την οδήγησε να αναθεωρήσει το τι την ερεθίζει περισσότερο.\n« ΒΙΝΤΕO: Δείτε τη στιγμή που η ψυχή αφήνει το σώμα …\nΒόλτα με το ποδήλατο και πικ νικ στο Κέντρο Πολιτισμού Ίδρυμα Σταύρος Νιάρχος »


ΝΑΙ στην ψήφο του Χασάν, του Αμπντούλ, του Μωχάμετ και της Αισά. ΌΧΙ στη ψήφο των ομογένων μας - Ακρομόλιο\nΑρχική ΑΠΟΨΕΙΣ Άλλα Άρθρα ΝΑΙ στην ψήφο του Χασάν, του Αμπντούλ, του Μωχάμετ και της Αισά....\nΤο νομοσχέδιο που ψήφισαν συνολικά 213 βουλευτές, έλαβε 190 ψήφους (23 καταψήφισαν) καθώς πέραν της ΝΔ, το στήριξαν ΚΙΝΑΛ και ΕΛ.ΛΥΣΗ. Το ΚΚΕ (που ήταν πρωτεργάτης του ισχύοντος πλαισίου) διαφώνησε όπως και το Μέρα25. Ο ΣΥΡΙΖΑ, που κατέθεσε την δική του τροπολογία, όχι μόνο δήλωσε πως δεν στηρίζει την πρωτοβουλία αλλά απείχε και από την ψηφοφορία.\nΟ Τσίπρας χειροκροτεί την προδοσία από την Κυβέρνηση ΣΥΡΙΖΑΝΕΛ\nΦυσικά με 151 προδοτικές ψήφους ο Σύριζα με τους ΑΝΕΛ πούλησαν τη Μακεδονία μας, αλλά χρειάζονται 200 για να ψηφίσουν οι Έλληνες του εξωτερικού που αποτελούν το πιο υγιές κομμάτι του Ελληνισμού. Μάλλον αυτό είναι και το πρόβλημα. Η πατριωτική στάση των Ελλήνων του εξωτερικού.\nΗ αριστερά γι’ ακόμα μια φορά θα εμποδίσει τους απόδημους Έλληνες να ψηφίσουν. Η αριστερά που συμφωνούσε και αρθρογραφούσε σύσσωμη υπέρ της επιστολικής ψήφου όταν αυτό αφορούσε τη διαμάχη Μπαίντεν-Τράμπ. Τώρα είναι κατά της επιστολικής ψήφου για τους Έλληνες ομογενείς.\nΑντίθετα δεν θα μπορέσουν να ψηφίσουν οι: Τζεφ Μπέζος (Amazon, με περιουσία 113 δισ. δολάρια, ενώ ακολουθεί ο Μπιλ Γκέιτς της Microsoft με $98 δισ.), ο Τομ Γκόρης ($5,7 δισ. Ασχολείται με τη διαχείριση ιδιωτικών κεφαλαίων), ο Τζιμ Ντέιβις ($4,7 δισ. Είναι ιδιοκτήτης της εταιρείας αθλητικών ειδών «New Balance), ο Γιάννης Κατσιματίδης ($3,3 δισ. Πετρελαϊκές επιχειρήσεις, Κτηματομεσιτικά, Super Markets), ο Ντιν Μητρόπουλος ($2,4 δισ. Ο κ. Μητρόπουλος είναι πρόεδρος και διευθύνων σύμβουλος της εταιρείας μετοχών boutique Metropoulos & Company), ο Φίλιππος Νιάρχος ($2,8 δισ. Ο μεγαλύτερος γιος του αείμνηστου μεγιστάνα της Ναυτιλίας, Σταύρου Νιάρχου και της Ευγενίας Λιβανού-Νιάρχου), ο Κωνσταντίνος Αρκολάκης (αναπληρωτής καθηγητής στο Yale), ο Μανώλης Δερμιτζάκης (καθηγητής στο Πανεπιστήμιο της Γενεύης μελετά την ποικιλομορφία του DNA δουλεύοντας για καλύτερες διαγνώσεις και προλήψεις ασθενειών. Κορυφαίο όνομα στον τομέα των βιοεπιστημών), ο Ιωάννης Μπουγάς (λέκτορας Στατιστικής στο πανεπιστήμιο Concordia του Μόντρεαλ, και στο παρελθόν έχει διδάξει και στα πανεπιστήμια McGill του Μόντρεαλ και Queen’s του Κίνγκστον στον Καναδά. Εργάσθηκε στην Εταιρία Bell Canada, από όπου το 2005 συνταξιοδοτήθηκε από τη θέση του Διευθυντή Στατιστικών Μελετών).…και η λίστα άξιων τέκνων του Ελληνισμού είναι ατέλειωτη…\nΠροηγούμενο άρθροΗ Τουρκία θα διαλυθεί με τη συμμαχία Ερντογάν-Χαμάς;\nΕπόμενο άρθροΕκδήλωση μνήμης για την Άλωση της Κωνσταντινουπόλεως από τον Δήμο Ναυπλιέων, στην Πλατεία Συντάγματος


Thanasis's blog: Ιστολόγιο ελεύθερης έκφρασης: Η σημασία της Ανάστασης του Χριστού.\nΗ σημασία της Ανάστασης του Χριστού.\nΑλλά τώρα ο Χριστός ανέστη εκ νεκρών… (Α’ Κορινθίους 15:20α)\nΑναμφισβήτητα, ο πυρήνας του μηνύματος του Ευαγγελίου είναι η χαρμόσυνη αναγγελία της Ανάστασης του Ιησού Χριστού. Οι άνθρωποι συνηθίζουν να λένε τις ημέρες του εορτασμού του Πάσχα, τη γνωστή και στερεότυπη φράση, «Χριστός Ανέστη». Ποια όμως είναι η σημασία της Ανάστασης του Χριστού και πόσο σοβαρό είναι για κάθε άνθρωπο το εάν πραγματικά παραδέχεται την ανάσταση του Χριστού ως αδιαμφισβήτητο γεγονός ή όχι; Ο Απ. Παύλος, απαντώντας στους ισχυρισμούς κάποιων ότι οι νεκροί δεν ανασταίνονται (άρα ούτε και ο Χριστός αναστήθηκε), αναφέρει σχετικά με το θέμα αυτό, 6 επιχειρήματα:- Πρώτον, ο απ. Παύλος λέει ότι δεν θα υπήρχε καθόλου Χριστιανική διδαχή ούτε Χριστιανική εκκλησία, αν δεν είχε αναστηθεί σωματικά ο Χριστός: «Σας φανερόνω δε, αδελφοί, το ευαγγέλιον, το οποίον εκήρυξα προς εσάς… Διότι παρέδωκα εις εσάς εν πρώτοις εκείνο, το οποίον και παρέλαβον, ότι ο Χριστός απέθανε διά τας αμαρτίας ημών κατά τας γραφάς, και ότι ετάφη, και ότι ανέστη την τρίτην ημέραν κατά τας γραφάς, και ότι εφάνη εις τον Κηφάν, έπειτα εις τους δώδεκα»(Α’ Κορινθίους 15:1α, 3-5).\nΑυτό ακριβώς είναι το Ευαγγέλιο που κήρυξαν οι πρώτοι Απόστολοι, το μήνυμα της Ανάστασης του Χριστού. Πιθανότατα δεν θα υπήρχε καν εκκλησία σήμερα, αν οι Απόστολοι δεν είχαν αυτό το μήνυμα της Ανάστασης του Χριστού να κηρύξουν.\n- Δεύτερον, ο Απ. Παύλος λέει, «και αν ο Χριστός δεν ανέστη, μάταιον άρα είναι το κήρυγμα ημών, ματαία δε και η πίστις σας» (Α’ Κορινθίους 15:14).\nΑν η Ανάσταση του Χριστού δεν είναι ένα πραγματικό και ιστορικά αποδεδειγμένο γεγονός, τότε ο Χριστιανισμός είναι μια ματαιότητα και «χάσιμο χρόνου». Οι κόποι, οι αγωνίες και οι κακουχίες των αποστόλων και πιστών ανθρώπων οι οποίοι έφτασαν και φτάνουν ακόμη και μέχρι το θάνατο για τη διάδοση του μηνύματος του ευαγγελίου, δεν έχουν καμία αξία. Επίσης όλα τα εκατοντάδες εκατομμύρια των ανθρώπων που έχουν σωθεί και έχει αλλάξει ριζικά η ζωή τους ακούγοντας αυτό το μήνυμα, απλά έχουν πέσει θύματα προπαγάνδας, εξαπάτησης, αυταπάτης, αυθυποβολής, κλπ.\n- Τρίτον, λέει ο Απ. Παύλος, «Ευρισκόμεθα δε και ψευδομάρτυρες του Θεού, διότι εμαρτυρήσαμεν περί του Θεού ότι ανέστησε τον Χριστόν, τον οποίον δεν ανέστησεν, εάν καθ’ υπόθεσιν δεν ανασταίνωνται νεκροί.» (Α’ Κορινθίους 15:15).\nΑν ο Χριστός δεν αναστήθηκε στην πραγματικότητα, τότε όλοι οι Απόστολοι και οι κήρυκες είναι ψευδομάρτυρες και δεν αξίζει ούτε μια λέξη τους να πιστεύει κανείς. Ακόμη χειρότερα, ούτε και ο Χριστός έλεγε την αλήθεια όταν μιλούσε σε πολλά σημεία στη Γραφή για την ανάστασή Του (Ιωάννης 2:19-21, Ματθαίος 16:21, 17:9, 17:23, 20:19, 26:32, κλπ.), αν αυτή τελικά δεν συνέβη.\n- Τέταρτον, συνεχίζει ο Απ. Παύλος, «…αλλ’ εάν ο Χριστός δεν ανέστη, ματαία η πίστις σας έτι είσθε εν ταις αμαρτίαις υμών.» (Α’ Κορινθίους 15:17).\nΑν δεν αναστήθηκε στα αλήθεια ο Χριστός, τότε δεν έχουμε σε τίποτα να ελπίσουμε από όσα διακηρύττει το Ευαγγέλιο. Επειδή η σταύρωση και ο θάνατος του Χριστού, δεν αποτελούν βεβαιότητα ότι εκτελέστηκε η δικαιοσύνη του Θεού. Αλλά η Ανάσταση του Χριστού είναι η απόδειξη που έδωσε ο Θεός (Πράξεις 2:24) ότι ο θάνατος Του Χριστού στο σταυρό, πέτυχε πραγματικά τη λύτρωσή μας από τις αμαρτίες μας.\n- Πέμπτον, «Αρα και οι κοιμηθέντες εν Χριστώ απωλέσθησαν.» (Α’ Κορινθίους 15:18).\nΚάθε ελπίδα του ανθρώπου ότι μια ημέρα θα δει ξανά τους αγαπημένους του (σύζυγο, παιδιά, γονείς, συγγενείς, φίλους, κλπ) οι οποίοι έφυγαν από τη ζωή, και θα ζήσουν μαζί για πάντα, ματαιώνεται αν ο Χριστός δεν αναστήθηκε.\n- Τέλος, «Εάν εν ταύτη τη ζωή μόνον ελπίζωμεν εις τον Χριστόν, είμεθα ελεεινότεροι πάντων των ανθρώπων.» (Α’ Κορινθίους 15:19).\nΟ Χριστιανισμός χωρίς το γεγονός της Ανάστασης είναι απλά άλλη μια ειδωλολατρική θρησκεία της οποίας οι αξιολύπητοι οπαδοί σπαταλούν ολόκληρη τη ζωή τους κυνηγώντας ένα ψέμα.\nΈχοντας στοιχειοθετήσει ο Απ. Παύλος το γεγονός ότι απολύτως τίποτα δεν έχει νόημα και αξία αν η ανάσταση του Χριστού δεν είναι ένα πραγματικό γεγονός, καταλήγει με μια θριαμβευτική αναγγελία:\n«ΑΛΛΑ ΤΩΡΑ Ο ΧΡΙΣΤΟΣ ΑΝΕΣΤΗ ΕΚ ΝΕΚΡΩΝ…» (Α’ Κορινθίους 15:20α)\nΌλα, τώρα, έχουν νόημα. Η πίστη μας, η ελπίδα μας, η υπομονή, οι κόποι, οι θυσίες, η προσμονή, τίποτα δεν είναι μάταιο, αλλά, «…ο δε Θεός και τον Κύριον ανέστησε και ημάς θέλει αναστήσει διά της δυνάμεως αυτού.» (Α’ Κορινθίους 6:14).\nΠηγή: Εφημερίδα Χριστιανισμός - ενότητα: Τι ΛΕΕΙ ο Λόγος του Θεού - Τεύχος Απριλίου 2009\nΑναρτήθηκε από thanasis στις 18:54


Ολυμπιακός: Λεπτομέρειες για τη μεταγραφή του Ντιμπί Κεϊτά - Fosonline\nΤρίτη, 25/01/2022 23:03\nΟ 18χρονος αριστερός εξτρέμ Ντιμπί Κεϊτά που ανήκει στην Ρεάλ Μαδρίτης Κ19, είναι κοντά στη μεταγραφή του από τον Ολυμπιακό. Προορίζεται για τον Ολυμπιακό Β’.\nΜία από τις μεταγραφικές υποθέσεις που θα κλείσουν έως την Δευτέρα (31/1) είναι και αυτή του Ντιμπί Κεϊτά. O 18χρονος αριστερός εξτρέμ που έχει ισπανικό διαβατήριο και καταγωγή από το Μάλι προορίζεται για τον Ολυμπιακό Β’.\nΟι Πειραιώτες βρίσκονται σε διαρκείς επαφές με την Ρεάλ Μαδρίτης (αγωνίζεται στην Κ19 των «μερένχες») και όλα δείχνουν ότι δεν θα αργήσει η στιγμή που θα επέλθει η συμφωνία.\nΠληροφορίες από την Ισπανία αναφέρουν ότι απομένουν λεπτομέρειες για την ολοκλήρωση της μεταγραφής, η οποία αναμένεται να «κλειδώσει» από στιγμή σε στιγμή.\nΜε τον ποδοσφαιριστή ο Ολυμπιακός τα έχει βρει. Ο Ντιμπί Κεϊτά βλέποντας ότι δύσκολα θα έβρισκε χρόνο και χώρο στην Ρεάλ Μαδρίτης, ήταν σύμφωνος εξ αρχής με την προοπτική των πρωταθλητών Ελλάδας. Για αυτό το λόγο άλλωστε, δεν έκρυψε από την πρώτη στιγμή ότι θέλει να συνεχίσει στον Ολυμπιακό, μιας και του άρεσε το πρότζεκτ που του παρουσιάστηκε, αλλά και το γεγονός ότι είναι πιο πρόσφορο το έδαφος να αναρριχηθεί ταχύτατα στην πρώτη ομάδα.\nΣύντομα λοιπόν θα έχουμε οριστικές εξελίξεις για την συγκεκριμένη υπόθεση. Άλλωστε πιέζει κιόλας ο χρόνος, μιας και απομένουν έξι μέρες από την ολοκλήρωση της μεταγραφικής περιόδου του Ιανουαρίου. Οι δε διαπραγματεύσεις με την Ρεάλ Μαδρίτης κρατούν περίπου δύο εβδομάδες, με τους Ισπανούς να προσπαθούν - σύμφωνα με τους ρεπόρτερ των «μερένχες» - να βάλει ποσοστό μεταπώλησης στους όρους της συμφωνίας.


Φτιάχνουμε μπακλαβά γιατί αγαπάμε τα χριστουγεννιάτικα γλυκά!\nin Food 15 Δεκεμβρίου 2020 14 Δεκεμβρίου 2020\nΚάθε χρόνο τέτοιες μέρες αποφασίζουμε οι «όχι και μεγάλες νοικοκυρές» να βρούμε συνταγές για γλυκά και να πειραματιστούμε.\nΆλλες φορές πετυχαίνει, άλλες αναρωτιέσαι γιατί πήρες την απόφαση να φτιάξεις γλυκό, αφού δεν φημίζεσαι κιόλας!\nΣε τέτοιες εκρήξεις μαγειρικής αποφασίζω να ανοίξω ένα τετράδιο που έγραφε η γιαγιά μου συνταγές και να δοκιμάσω, ελπίζοντας να δώσει λίγο spirit, στην προσπάθειά μου.\nΚαι επειδή για τα μελομακάρονα της γιαγιάς σας έχω μιλήσει, σκέφτηκα να σας δώσω και την συνταγή για μπακλαβά, που επίσης τρώμε σχεδόν όλοι τέτοιες μέρες!\nΕσύ δοκίμασες χριστουγεννιάτικο Panettone; Το βρήκαμε στη Χαλκίδα.\nPanettone.. ένα γεμιστό και αρωματικό τσουρέκι με σχήμα τιάρας που γεννήθηκε στον ιταλικό Βορρά και είναι ένα από τα πιο αγαπημένα χριστουγεννιάτικα γλυκίσματα σε όλη την Ευρώπη.. βέβαια εκτός των μελομακάρονων και των κουραμπιέδων. Η λέξη «Panettone» προέρχεται από το ιταλικό «panetto», που θα πει «μικρό ψωμί». Με την αυξητική κατάληξη «οne» μετατρέπεται σε «μεγάλο ψωμί». Μια άλλη γλωσσική προσέγγιση.. θέλει τη λέξη να προέρχεται από τη μιλανέζικη φράση «pan del ton», οπότε και σημαίνει «ψωμί της πολυτέλειας».\nΣτο elenifourli.com δοκιμάσαμε το πρώτο μας πανετόνε από το αρτοζαχαροπλαστείο Τσατάλμπασης. Πλέον.. αυτό το γλυκό θα αποτελεί θεσμός για τα γλυκά των Χριστουγέννων.. καθώς τα αρώματά του, αλλά και η πλούσια γεύση και αφράτη υφή του τσουρεκιού.. μας ταξίδεψε. Γεμιστό με φρούτα και κομμάτια σοκολάτας.. και με επιπλέον επικάλυψη σοκολάτας.. αυτό το χριστουγεννιάτικο γλυκό έχει κλέψει την καρδιά μας. περισσότερα >


Στον Δήμαρχο Χανίων, Π. Σημανδηράκη, η Αναπληρώτρια Πρέσβης της Μ. Βρετανίας, S. Geary - ByBus Magazine\nΤο Δημαρχείο Χανίων επισκέφθηκε χθες Πέμπτη 9/12/2021, η Αναπληρώτρια Πρέσβης της Μ. Βρετανίας στην Αθήνα, Susan Geary, έπειτα από την ανάληψη των καθηκόντων της στην Ελλάδα. Την κα. Geary υποδέχθηκε στο Γραφείο του ο Δήμαρχος Χανίων, Παναγιώτης Σημανδηράκης, παρουσία των Αντιδημάρχων Πολιτισμού, Γιάννη Γιαννακάκη, και Κοινωνικής Πολιτικής, Ελένης Ζερβουδάκη.\nΑπό πλευράς του Δημάρχου Χανίων επισημάνθηκε το γεγονός ότι τα Χανιά αποτελούν σταθερό τουριστικό προορισμό για τους Βρετανούς, ενώ αναφέρθηκε και στην πρόθεση της δημοτικής αρχής για επέκταση της τουριστικής περιόδου. Μάλιστα, ο κ. Σημανδηράκης έκανε ιδιαίτερη αναφορά στο γεγονός ότι η πρεσβευτική κατοικία του Βρετανού Πρέσβη στεγάζεται στην οικία του Εθνάρχη, Ελευθερίου Βενιζέλου, στην Αθήνα. Παράλληλα, κατά τη διάρκεια της συνάντησης εξετάστηκε το ενδεχόμενο συνεργασίας με την Πρεσβεία της Μ. Βρετανίας στον πολιτιστικό τομέα.\nΜε την ολοκλήρωση της συνάντησης έγινε μεταξύ των δύο πλευρών ανταλλαγή αναμνηστικών δώρων. Η κα. Geary προσέφερε στον κ. Σημανδηράκη γκραβούρα με απεικόνιση της οικίας του Ελ. Βενιζέλου στην Αθήνα, ενώ ο Δήμαρχος Χανίων από την πλευρά του προσέφερε μεταξύ άλλων στην Αναπληρώτρια Πρέσβη χαρακτικό του εμβλήματος και εκδόσεις του Δήμου Χανίων.


ΝΙΚΟΣ ΓΚΙΚΑΣ: «ΚΗΦΙΣΙΑ ΙΣΟΝ ΕΠΑΓΓΕΛΜΑΤΙΣΜΟΣ» | ΚΑΕ ΚΗΦΙΣΙΑ\nΝΙΚΟΣ ΓΚΙΚΑΣ: «ΚΗΦΙΣΙΑ ΙΣΟΝ ΕΠΑΓΓΕΛΜΑΤΙΣΜΟΣ»\nPosted date: Ιούλιος 29, 2015\n«Μπορεί η Κηφισιά να μην έχει πολλούς οπαδούς αλλά όσοι υπάρχουν είναι σίγουρο ότι τόσα χρόνια συμπαραστέκονται στην ομάδα δίνοντας το παρόν σε κάθε παιχνίδι».\n«Το ελληνικό πρωτάθλημα θα είναι πολύ δυνατό φέτος αφού 5 ομάδες θα παίζουν σε ευρωπαϊκές διοργανώσεις».\nΣτην είσοδο στα play off αλλά και σε μια καλή πορεία στο Κύπελλο στοχεύει ο «Κηφισιώτης» πλέον, Νίκος Γκίκας .\nΓια τον 24χρονο γκαρντ η φερεγγυότητα και ο επαγγελματισμός της ΚΑΕ Κηφισιά ήταν τα στοιχεία που τον έκαναν να ενταχθεί στην ομάδα. Ο Γκίκας αναγνωρίζει τις δυσκολίες του φετινού πρωταθλήματος γι΄αυτό επισημαίνει πως η παραμονή στην κατηγορία πρέπει να εξασφαλιστεί από νωρίς. Στον ελεύθερο του χρόνο βλέπει σειρές και ταινίες ενώ στα ατού του καταγράφεται το transition και η αξιοποίηση του pick n roll.\n«Επέλεξα να έρθω στην Κηφισιά γιατί με κέρδισε η εμπιστοσύνη των ανθρώπων της προς το πρόσωπό μου, καθώς και η φερεγγυότητα και ο επαγγελματισμός που διέπουν το Σύλλογο».\n-Πως ήταν η εμπειρία σου στη Βέντσπιλς ;\n«Η εμπειρία μου στο Ventspils είναι σίγουρο ότι με βοήθησε πολύ, καθώς έπαιξα,διακρίθηκα και γνώρισα καινούριους ανθρώπους που ήταν εξαιρετικοί χαρακτήρες.Η ζωή βέβαια είναι αρκετά δύσκολη καθώς ο ήλιος είναι κάτι σπάνιο».\n«Οι προσωπικοί μου στόχοι για φέτος είναι η είσοδος στα playoffs στο πρωτάθλημα και μια καλή πορεία στο Κύπελλο».\n-Τι προβλέπεις για το φετινό ελληνικό πρωτάθλημα;\n«Το ελληνικό πρωτάθλημα θα είναι πολύ δυνατό φέτος,αφού 5 ομάδες θα παίζουν σε ευρωπαϊκές διοργανώσεις και οι υπόλοιπες ,όπως πάντα, θα πρέπει να χτίσουν ένα δυνατό,ομοιογενές σύνολο για να κάνουν το κάτι παραπάνω ή να σώσουν την κατηγορία όσο πιο νωρίς γίνεται».\n-Πες μας για τους φιλάθλους της Κηφισιάς.\n«Μπορεί η Κηφισιά να μην έχει πολλούς οπαδούς,αλλά όσοι υπάρχουν είναι σίγουρο ότι τόσα χρόνια συμπαραστέκονται στην ομάδα δίνοντας το παρόν σε κάθε παιχνίδι».\n-Ποιο είναι το δυνατό σου σημείο μέσα στο παιχνίδι;\n«Πιστεύω ότι το δυνατό μου σημείο είναι το transition παιχνίδι και η αξιοποίηση του pick n roll».\n«Στον ελεύθερο χρόνο μου,μου αρέσει να βλέπω σειρές,ταινίες ή να πηγαίνω καμια βόλτα με τους φίλους μου».


Κισάμου Αμφιλόχιος: «..σκληρόν σοι προς κέντρα λακτίζειν» (Πράξ. 26, 14) - Ενωμένη Ρωμηοσύνη\nΚισάμου Αμφιλόχιος: «..σκληρόν σοι προς κέντρα λακτίζειν» (Πράξ. 26, 14)\n29 Ιουλίου 2020 σε ΑΡΘΡΟΓΡΑΦΙΑ, ΕΠΙΚΑΙΡΟΤΗΤΑ, ΚΟΡΩΝΟΪΟΣ (COVID-19)\nΟι πάσης φύσεως πολιτικές-κομματικές αντιπαραθέσεις, δηλώνουμε απερίφραστα, δεν μας αφορούν.\nΔεν εμπλεκόμεθα και ούτε είμαστε αρμόδιοι να κρίνουν, πολλώ δε μάλλον, σχολιάσουν την όποια ορθότητα ή σκοπιμότητα των.\nΔιαβάζοντας όμως την ανακοίνωση αυτή και, βάζοντας τον «καλό λογισμό» κατά την προτροπή του οσίου Παϊσίου, διερωτώμεθα, αλήθεια, προς τι αυτή η προσπάθεια στοχοποίησης της Εκκλησίας;\nΣύμφωνα με τους «ειδικούς» που επικαλείται το Δελτίο Τύπου, πλήθος χώρων έχουν προταθεί προς λήψη μέτρων: «παραλίες», «beach bar», κ.α. Δεν λέμε εάν πρέπει η όχι να ληφθούν μέτρα.\nΑυτό είναι ευθύνη των αρμοδίων και ειδικών. Διερωτώμεθα όμως γιατί το Γραφείο Τύπου αναφέρει μόνον την Εκκλησία, ζητώντας να ληφθούν επιπλέον μέτρα; Μήπως θεωρεί ότι στους άλλους χώρους δεν υπάρχει ανάγκη λήψης μέτρων; εάν ναι, τότε γιατί δεν τα αναφέρει;\nΜήπως πιστεύει ότι η Εκκλησία, όλο αυτό το διάστημα, δεν έχει λάβει τα αναγκαία και απαραίτητα προστατευτικά μέτρα; ή μήπως.. υπάρχουν άλλοι λόγοι που προκαλούν αυτή την, για πολλοστή φορά, στοχοποίηση της Εκκλησίας;\nΜάτωσε, πόνεσε και δάκρυσε η Εκκλησία όλο αυτό το διάστημα λαμβάνοντας τέτοια και τόσα μέτρα προστασίας των πιστών Της, και μάλιστα την πιο ιερή εκκλησιαστική περίοδο, την Μεγάλη Σαρακοστή και την Μεγάλη Εβδομάδα, το Πάσχα.\nΜέτρα, που από κάποιους κρίθηκαν υπερβολικά. Μέτρα, που έλαβε η Εκκλησία από αγάπη και μόνον από αγάπη προς τα παιδιά Της, καθώς όπως σημείωσε και ο Παναγιώτατος Οικουμενικός μας Πατριάρχης κ.κ. Βαρθολομαίος σε πρόσφατο Πατρικό-επιστηρικτικό Του λόγο: «Αυτό που κινδυνεύει δεν είναι η πίστη αλλά οι πιστοί, δεν είναι ο Χριστός αλλά οι Χριστιανοί μας, δεν είναι ο Θεάνθρωπος αλλά εμείς οι άνθρωποι.\nΣυνεπώς η Εκκλησία έχει συνεισφέρει και συνεχίζει να συνεισφέρει, καθ΄ όλη αυτή την περίοδο της λοιμικής δοκιμασίας, με υψηλό αίσθημα ευθύνης προς την κατεύθυνση αυτή. Λαμβάνει όλα εκείνα τα αναγκαία και απαραίτητα μέτρα πρόληψης και προστασίας, γνωρίζοντας ότι η ζωή είναι «δώρο Θεού» και οφείλει αυτό το «δώρο» να το φροντίσει και προστατέψει.\nΌμως, όσο χρέος έχει να συμβάλλει εις την προστασία της σωματικής υγείας των πιστών, πολλαπλάσιο το χρέος και η ευθύνη Της να φροντίσει για την πνευματική τους ζωή. Για την πορεία και είσοδο τους στην Βασιλεία των Ουρανών. Αυτός εξ΄ άλλου είναι και ο λόγος της υπάρξεως Της, η αποστολή Της.\nΝα μεταμορφώσει τον κόσμο σε Εκκλησία. Δεν είναι ούτε ΜΚΟ, ούτε φιλανθρωπικό σωματείο, ούτε κοινωνικό παντοπωλείο, ούτε σύλλογος θρησκευομένων, όπως κάποιοι θέλουν να Την μετατρέψουν.\nΕίναι κατανοητό ότι την αποστολή αυτή της Εκκλησίας κάποιοι όχι μόνον δυσκολεύονται, αλλά αδυνατούν να την κατανοήσουν.\nΓια τούτο και την προσπερνούν, την χλευάζουν, την απορρίπτουν, την πολεμούν. Επειδή όμως δεν την κατανοούν δεν σημαίνει πως η Εκκλησία θα πρέπει να προσαρμοστεί στις δικές τους επιταγές, πολλώ δε μάλλον, πως θα πρέπει να πάψει να είναι αυτό που είναι: «τύπος και εικόνα Θεού», «κοινωνία Θεού και ανθρώπων», «η ίδια η δημιουργία».\nΜπήκαν, άραγε, στην διαδικασία να σκεφτούν όλοι αυτοί που «ευκαίρως-ακαίρως» βάλλουν κατά της Εκκλησίας, που την περίοδο αυτή μιλούν για «κουτάλια» και «ποτήρια», χλευάζοντας την «ιερή λαβίδα» και το «ιερό Ποτήριο», που από θέση εξουσίας ισχυρίζονται ότι «η Θεία Κοινωνία εγκυμονεί κινδύνους μετάδοσης του κορωνοϊού», που…, που… Μπήκαν, διερωτώμαι, στον κόπο να σκεφτούν πως αθροιστικά στην Χώρα μας: (Αρχιερείς, Ιερείς, Διάκονοι, Μοναστικές Αδελφότητες, συμπεριλαμβανομένου και του Αγίου Όρους), περί τις 20.000 Κληρικοί και Μοναχοί όχι μόνον κοινωνούν σχεδόν καθημερινά και σε κάθε Θεία Λειτουργία Σώμα και Αίμα Χριστού από το αυτό άγιο Ποτήριο και με την αυτή αγία λαβίδα, αλλά οι Κληρικοί καταλύουν την εναπομείνασα Θεία Κοινωνία, στο τέλος κάθε Θείας Λειτουργίας και μετά που θα έχουν κοινωνήσει όσοι προσέλθουν, χωρίς να έχει σημειωθεί κανένα κρούσμα κορωνοϊού από την κοινή αυτή συμμετοχή;\nΤι σημαίνει αυτό για την δική τους λογική; Πως το εξηγούν; Τυχαίο γεγονός; η μήπως οι χιλιάδες των πιστών που προσέρχονται στην Θεία Κοινωνία είναι όλοι υγιείς; Γιατί σιωπούν;\nΣκέφτομαι την επιχειρηματολογία τους εάν θα συνέβαινε το αντίθετο…\nΣύμφωνα με πρόσφατη παγκόσμια έρευνα του Pew Research Center σε 34 χώρες 80% των Ελλήνων πιστεύουν ότι η θρησκεία είναι σημαντική στην ζωή τους. 73% των Ελλήνων, συνεχίζει η έρευνα, όταν ρωτήθηκαν για την προσευχή απάντησαν ότι «παίζει σημαντικό ρόλο στην ζωή τους».\nΤα ποσοστά αυτά, σύμφωνα με το Pew Research Center, κατατάσσουν την Ελλάδα στην δεύτερη θέση στον κόσμο, ανάμεσα στις ανεπτυγμένες οικονομίες, και πρώτη στον Δυτικό κόσμο σε ό,τι αφορά την πεποίθηση ότι η πίστη στον Θεό ταυτίζεται με την ηθική και ό,τι αφορά την σημασία που έχει η θρησκεία στην ζωή μας. «Η οικονομική ανάπτυξη στην Ελλάδα», καταλήγει η έρευνα, δεν κλονίζει την πίστη στον Θεό.\nΑυτή είναι η Ελλάδα και αυτοί είναι οι Έλληνες! Όχι μόνο δεν κλονίζεται η πίστη τους από τις πάσης φύσεως δοκιμασίες και δυσκολίες, αλλά χαλυβδώνεται, ενισχύεται, ενδυναμώνεται. Είναι μέσα στο DNA τους, είναι προέκταση της ζωής τους!\nΑς αφήσουν, όλοι λοιπόν, την πίστη και την Εκκλησία μακριά και έξω από κάθε είδους «τακτικισμούς» και «πειραματισμούς», όπως οι ίδιοι τους ονομάζουν. Τις κρίσιμες και δύσκολες αυτές ώρες για την Πατρίδα μας όπου «εκύκλωσαν κύνες πολλοί», απαιτείται από όλους ομόνοια, ενότητα, σύμπνοια και αλληλοπεριχώρηση.\nΚυρίως όμως και πάνω απ΄ όλα σεβασμός όχι μόνον στις διαφορετικότητες και ιδιαιτερότητες, οι οποίες απολαμβάνουν, και καλώς, σεβασμού.\nΣεβασμός στο 80% των Ελλήνων που πιστεύουν ότι η θρησκεία είναι σημαντική στην ζωή τους και ότι η προσευχή διαδραματίζει σημαντικό ρόλο για την ζωή τους. Εξ΄ άλλου η υπέρβαση μιας κρίσης δεν κατορθώνεται με την δημιουργία μιας άλλης και μάλιστα αξιακής.\nΕπίκαιρος όσο ποτέ ο λόγος του Μακρυγιάννη: «..Χωρίς αρετή και πόνο εις την πατρίδα και πίστη εις την θρησκεία τους έθνη δεν υπάρχουν».\n«Κλείνουν» τα νοσοκομεία για τους μη covid ασθενεί...\nΜε μια φράση ο Άγιος τα λέει όλα γι' αυτήν την αντ...\nΓέρων Παρθένιος: Είναι έγκλημα αυτό που πάνε να κά...\nPew Research Center ΚΟΜΜΑΤΙΚΕΣ ΑΝΤΙΠΑΡΑΘΕΣΕΙΣ Κορωνοϊός ΜΑΣΚΑ Μητροπολίτης Κισάμου & Σελίνου Αμφιλόχιος ΣΤΟΧΟΠΟΙΗΣΗ ΕΚΚΛΗΣΙΑΣ ΣΥΡΙΖΑ


«Κόκκινη κάρτα» στην Τούνη! Η Παπαδοπούλου έβαλε γκολ... στην καρδιά του Πασχαλάκη | newsbreak\n«Κόκκινη κάρτα» στην Τούνη! Η Παπαδοπούλου έβαλε γκολ… στην καρδιά του Πασχαλάκη\n10-10-2019 • 8:30πμ\nΗ Ειρήνη Παπαδοπούλου και όχι η Ιωάννα Τούνη είναι τελικά η γυναίκα που κέρδισε την καρδιά του Αλέξανδρου Πασχαλάκη.\nΟ γοητευτικός τερματοφύλακας του ΠΑΟΚ και η εκρηκτική τραγουδίστρια είναι μαζί κι ερωτευμένοι. Όπως ακούγεται, το love story τους ξεκίνησε πριν από περίπου έναν μήνα, όταν εκείνη βρέθηκε στη Θεσσαλονίκη για μια live εμφάνιση στη ΔΕΘ μαζί με τον Βασίλη Καρρά και τον Μάκη Δημάκη. Στον ίδιο χώρο έτυχε να βρίσκεται και ο ποδοσφαιριστής, ο οποίος έδωσε το «παρών» στο περίπτερο του ΠΑΟΚ. Τα υπόλοιπα φαίνεται πως τα ανέλαβε ο… φτερωτός γιος της Αφροδίτης, ονόματι Έρως.\nΤην πληροφορία για τη σχέση των δύο νέων έκανε γνωστή το περιοδικό «ok!», ενώ χθες στο «Πρωινό» η Νάνσυ Παραδεισανού ισχυρίστηκε on air πως ζουν ήδη κάτω από την ίδια στέγη, κάτι που -αν ισχύει- δείχνει, αν μη τι άλλο, μεγάλη ταχύτητα στη εξέλιξη της σχέσης τους. Αν στον ένα μήνα του ειδυλλίου τους αποφάσισαν κιόλας να μείνουν μαζί, τι θα συμβεί μόλις κλείσουν τρεις μήνες; Θα βάλουν βέρες ή θ’ ανέβουν τα σκαλιά της εκκλησίας;\nΣύμφωνα με την εφημερίδα Espresso, η Ειρήνη όσο και ο Αλέξανδρος βγήκαν από μακροχρόνιες σχέσεις προτού η μοίρα τούς φέρει κοντά. Η τραγουδίστρια πριν από περίπου έναν χρόνο χώρισε οριστικά από τον Κώστα Πηλαδάκη, ενώ η δεκάχρονη σχέση του ποδοσφαιριστή του ΠΑΟΚ με Ανδριάνα Παπακωνσταντίνου έκανε φινάλε πριν από λίγους μήνες.\nΌσο για την Ιωάννα Τούνη, μπορεί να χώρισε κι αυτή το καλοκαίρι, αλλά παραμένει single, όπως τόνισε η ίδια σε insta-story της, διαψεύδοντας το φημολογούμενο ειδύλλιο με τον Πασχαλάκη.


Το τρίαθλο στην... καθημερινότητα της Ρόδου | Η ΡΟΔΙΑΚΗ\nΤο τρίαθλο στην... καθημερινότητα της Ρόδου\nΤην περασμένη Κυριακή έγινε άλλος ένας αγώνας από τον Απόλλωνα Ρόδου και την «Ocean Lava», με συνδιοργανώτρια την Περιφέρεια και τη στήριξη του Δήμου Ρόδου\nΗμερομηνία 31/10/17 20:40\nΆλλος ένας αγώνας τριάθλου πραγματοποιήθηκε από τον Απόλλωνα Ρόδου και την «Ocean Lava» την Κυριακή στην πόλη της Ρόδου με συνδιοργανώτρια την Περιφέρεια Νοτίου Αιγαίου, έχοντας τη στήριξη του Δήμου Ρόδου με πολλές σημαντικές συμμετοχές, ακόμα και από το εξωτερικό.\nΟ Ολλανδός Μάρτιν Ντέκερ διένυσε τα 1900μ. κολύμβησης, τα 90χλμ. ποδηλασίας και τα 21,1χλμ. στο τρέξιμο στον εξαιρετικό χρόνο των 3.50.51 και τον ακολούθησαν στις ατομικές συμμετοχές ο Δημήτριος Λέκκος και ο Σεμπάστιαν Λόνγκρι.\nΟι παρουσίες τόσο στο ατομικό όσο και στις σκυτάλες ήταν ικανοποιητικές, κάτι σημαντικό για την αγάπη του κόσμου όσον αφορά το άθλημα. Σημαντικό ρόλο έπαιξε πως, αν και υπήρχε συννεφιά, οι καιρικές συνθήκες χωρίς βροχή, ευνόησαν όλους όσοι πήραν μέρος.\nΗ εκκίνηση και ο τερματισμός έγιναν στην περιοχή του «Έλλη» και οι διαδρομές ήταν τέτοιες ώστε όλοι όσοι έλαβαν μέρος να απολαύσουν τις ομορφιές της πόλης μας.\nΗ πρώτη δεκάδα, έτσι όπως την έδωσαν οι διοργανωτές:


14 Και όταν εβγήκεν ο Ιησούς από εκεί που έμενεν, είδε πολύν λαόν, επλαγχνίσθη αυτούς και εθεράπευσεν όλους όσοι ήσαν άρωστοι. 15 Αργά δε το απόγευμα προσήλθαν οι μαθηταί και του είπαν· “ο τόπος είναι έρημος και η ώρα έχει περάσει· διέλυσε τα πλήθη, ώστε να πάνε εις τα γύρω χωριά και να αγοράσουν δια τον εαυτόν τους τροφάς”. 16 Ο δε Ιησούς τους είπεν· “δεν έχουν ανάγκην να πάνε· δώστε τους σεις να φάγουν”. (Και είπε τούτο, δια να δώση ευκαιρίαν στους μαθητάς να δείξουν την αγάπην των, αλλά και δια να τους προπαρασκευάση ψυχολογικώς δια το θαύμα).17 Εκείνοι δε του είπαν· “εδώ δεν έχομεν παρά μόνον πέντε άρτους και δύο ψάρια”. 18Ο δε Ιησούς είπε “φέρετέ τα εδώ εις εμέ”. 19 Και αφού συνέστησε εις τα πλήθη να καθήσουν επάνω εις τα χόρτα, επήρε τους πέντε άρτους και τα δύο ψάρια, εσήκωσε τα μάτια στον ουρανόν, δια να ευχαριστήση τον ουράνιον Πατέρα, ευλόγησε, έκοψε τους άρτους εις κομμάτια και τα έδωσε στους μαθητάς και οι μαθηταί στους όχλους. 20 Έφαγαν δε όλοι και εχόρτασαν και εμάζευσαν ο,τι επερίσσευσεν από τα κομμάτια, δώδεκα κοφίνια γεμάτα. 21 Εκείνοι δε που έφαγαν ήσαν πέντε περίπου χιλιάδες, εκτός από τας γυναίκας και τα παιδιά. 22 Και αμέσως ο Ιησούς ηνάγκασε τους μαθητάς να εισέλθουν στο πλοίον και να πάνε προ αυτού στο απέναντι μέρος, μέχρις ότου αυτός απολύση τα πλήθη του λαού. (Τούτο δε το έκαμε δια να μη παρασυρθούν και οι μαθηταί από τον άκριτον ενθουσιασμόν των ανθρώπων αυτών, που ήθελαν να τον ανακηρύξουν βασιλέα).


ΠΡΙΟΔΕΙΑ Γ. ΚΑΣΑΠΙΔΗ ΣΤΟ Ν. ΓΡΕΒΕΝΩΝ - vetonews\nΔευτέρα, 21 Ιουνίου 2010 15:33\nΠΡΙΟΔΕΙΑ Γ. ΚΑΣΑΠΙΔΗ ΣΤΟ Ν. ΓΡΕΒΕΝΩΝ\nΟ τομεάρχης αγροτικής ανάπτυξης της Ν.Δ. μετά την περιοδεία του στο Ν. Γρεβενών έκανε την ακόλουθη δήλωση:\nΗ αδράνεια και η αναποτελεσματικότητα της Κυβέρνησης και στον αγροτικό τομέα οδηγεί σε αδιέξοδα τους Έλληνες αγρότες. Η μεγάλη καθυστέρηση στην καταβολή των ενισχύσεων στους αγρότες που τις δικαιούνται, τόσο της εξισωτικής αποζημίωσης για το 2008 και το 2009 αλλά και του προγράμματος της βιολογικής γεωργίας και κτηνοτροφίας είναι αδικαιολόγητη και επιζήμια για τον αγροτικό κόσμο της χώρας.\nΠολλοί παραγωγοί βρίσκονται σε ασφυκτικό κλοιό λόγω των υποχρεώσεων που έχουν ν΄ αποπληρώσουν για τα έξοδα των καλλιεργειών τους που έκαναν και υπολόγιζαν στις ενισχύσεις αυτές τις οποίες μάλιστα οι κυβερνήσεις της Ν.Δ. τις κατέβαλε έγκαιρα ή και προκαταβολικά (εξισωτική).\nΤα χρήματα αυτά για τους κτηνοτρόφους της χώρας είναι απαραίτητα επιπλέον για ένα λόγο, που είναι αυτός της προμήθειας των ζωοτροφών την περίοδο που διανύουμε και συμπίπτει με τον αλωνισμό των δημητριακών.\nΈτσι θα μπορέσουν να παρακάμψουν τους μεσάζοντες και να πετύχουν καλύτερες τιμές και οι δυο πλευρές (γεωργοί και κτηνοτρόφοι) αλλά να μειωθεί και το παραγόμενο κόστος των προϊόντων για τον καταναλωτή.\nΤην ίδια στιγμή οι γεωργοί και κτηνοτρόφοι του Ν. Γρεβενών, που είναι ο νομός με το μεγαλύτερο ποσοστό εφαρμογής βιολογικής γεωργίας και κτηνοτροφίας στη χώρα έχουν φτάσει στα όριά τους λόγω της καθυστέρησης των πληρωμών από το ΥπΑΑΤ που δικαιούνται και εκφράζονται φόβοι για απένταξή τους από τη βιολογική παραγωγή αφού εδώ και 8 μήνες τώρα παίρνουν μόνο υποσχέσεις για πράσινη ανάπτυξη που δεν τη βλέπουν.\nΗ Κυβέρνηση δείχνει να πελαγοδρομεί και στον αγροτικό τομέα που θα όφειλε να προσέξει περισσότερο καθώς από τον τομέα αυτό μπορούμε να ελπίζουμε θετικά αποτελέσματα και προοπτική.\nΩς Ν.Δ. καλούμε την Κυβέρνηση στη δύσκολη αυτή συγκυρία για την πατρίδα μας να προτάξει την αγροτική παραγωγή στη χώρα και εν όψει του συνεδρίου μας καταθέτουμε μια σειρά προτάσεων που μπορούν να αποτελέσουν και θέσεις της Κυβέρνησης για το καλό της χώρας.\nΤελευταία τροποποίηση στις Δευτέρα, 21 Ιουνίου 2010 15:35


ΚΛΑΣΙΚΟΣ ΦΙΛΟΛΟΓΟΣ ΛΟΓΟΤΕΧΝΙΑ ΚΑΤΕΥΘΥΝΣΗΣ: Μελαγχολία Ιάσωνος Κλεάνδρου- σχολιασμός του τίτλου\nΤο ποίημα πρωτογράφτηκε με τον τίτλο «Μαχαίρι». Ο πρώτος τίτλος υπογράμμιζε τη φρίκη των γηρατειών, άφηνε όμως ξεγυμνωμένη την προσωπική πληγή του ποιητή. Γι’ αυτό ο Καβάφης σπεύδει να χρεώσει τη μελαγχολία και την οδύνη στο φανταστικό ποιητή Ιάσονα Κλεάνδρου. Είναι ένας δυσανάλογα μεγάλος τίτλος με προσεκτικά τοποθετημένη στίξη, ώστε να προβάλλει τα μέρη από τα οποία απαρτίζεται, που υποστηρίζει και συμπληρώνει ποικιλοτρόπως το ποίημα• ορίζει το ιστορικό πλαίσιο και τον αφηγητή και δίνει έτσι διαχρονική ισχύ στα λεγόμενά του. Είναι ένας στίχος που θα μπορούσε να πάρει τη θέση του μέσα στο ποίημα. Είναι ένας από τους εκτενέστερους τίτλους ποιημάτων που έγραψε ποτέ ο Καβάφης. Όχι χωρίς λόγο, γιατί το ιστορικό άλλοθι αυτού του εσωτερικού μονολόγου περιορίζεται στον τίτλο, και έτσι η ταύτιση των δυο ποιητών γίνεται σχεδόν αναπόφευκτη. Το ποίημα κάλλιστα θα μπορούσε να επιγράφεται «Μελαγχολία του Κωνσταντίνου Καβάφη / ποιητού εν Αλεξανδρεία•1921 μ.Χ.». Ο Καβάφης, λοιπόν, κάνει χρήση ενός ποιητικού προσωπείου και ταυτίζεται με τον Ιάσονα Κλεάνδρου.\n• Η λέξη μελαγχολία ανταποκρίνεται στην ψυχική κατάσταση του ποιητή.\n• Ἰάσωνος Κλεάνδρου ποιητοῦ: το πρόσωπο είναι φανταστικό, προσωπείο του ποιητή, στο οποίο προβάλλει τα συναισθήματα και τους προβληματισμούς του. Η ταύτιση ενισχύεται κι από το γεγονός ότι ο ποιητής υποδύεται έναν ποιητή. Ενισχύεται κι από το γεγονός ότι το 1918 ο Καβάφης ήταν 55 χρονών, στην ηλικία που ξεκινά η γήρανση του ανδρικού σώματος.\n• ἐν Κομμαγηνῃ: Είναι ένα ανύπαρκτο πλέον κρατίδιο που συμβολίζει τη φθορά που έρχεται με το χρόνο.\n• 595 μ.Χ.: το έτος είναι τυχαίο και υποδηλώνει ότι η θλίψη για τη γήρανση του σώματος και της μορφής, αλλά και η θεραπευτική δύναμη της ποίησης, είναι διαχρονική.\nΟ ποιητής θα μπορούσε να εξομολογηθεί άμεσα την άσχημη ψυχολογική του κατάσταση και να παραλείψει το ιστορικό άλλοθι καθώς και το φανταστικό πρόσωπο, βάζοντας τον τίτλο «Μελαγχολία ποιητού». Δεν το κάνει όμως γιατί α) θέλει να αποστασιοποιηθεί από το δικό του πρόβλημα και να το αντιμετωπίσει πιο αντικειμενικά. β) θέλει να κάνει πιο πειστική τη θέση του παρου-σιάζοντας το πρόβλημά του πιο συγκεκριμένο κι αληθινό. γ) θέλει να αποκτήσει διαχρονικότητα το πρόβλημα της γήρανσης του σώματος και η θεραπευτική δύναμη της ποίησης.\nΑναρτήθηκε από Ευστάθιος Φανιάδης στις 21:32\n21:32 - Posted by Ευστάθιος Φανιάδης - 0 σχόλια\nThis entry was posted on 21:32 and is filed under ΚΑΒΑΦΗΣ . You can follow any responses to this entry through the RSS 2.0 feed. You can leave a response, or trackback from your own site.


Θεραπείες γονιμότητας Γυναίκα θεραπείες υπογονιμότητας\nΈνας αριθμός από πρακτικές μπορούν να χρησιμοποιηθούν για τη θεραπεία γυναικών με προβλήματα γονιμότητας. Ορισμένες επιλογές θεραπείας επιδιώκει να αποκαταστήσει τη γονιμότητα, επιφέροντας ή την αποκατάσταση της ωορρηξίας. Ακόμη άλλες θεραπευτικές επιλογές έχουν σχεδιαστεί για να βοηθήσει στην αναπαραγωγή σε πιο επεμβατικές τρόπους. Σε κάθε περίπτωση, είναι σημαντικό να συζητήσουμε τις επιλογές θεραπείας με έναν γιατρό, με βάρος τους οφέλη, τους κινδύνους και τις πιθανές παρενέργειες για εσάς, το σύντροφό σας, και το μωρό σας.\nΓια τη θεραπεία ανωορρηξία, οι γιατροί χρησιμοποιούν μια ποικιλία φαρμάκων. Ο σκοπός αυτών των meds είναι η πρόκληση ωορρηξίας, αν μια γυναίκα δεν έχει ωοθυλακιορρηξία ή να ρυθμίσει το αν υπήρξε αντικανονική. Αυτά περιλαμβάνουν:\nΟι γυναίκες με προβλήματα ωορρηξίας λόγω των υψηλών επιπέδων του προλακτίνη, μια ορμόνη που προκαλεί την παραγωγή γάλακτος, μπορεί να συνταγογραφηθεί βρωμοκρυπτίνη να βοηθήσει στον έλεγχο των επιπέδων της ορμόνης.\nΗ κιτρική κλομιφαίνη (Clomid)\nΛαμβάνεται από το στόμα, αυτό το φάρμακο δρα στην υπόφυση για την προώθηση της ωορρηξίας με την αύξηση των επιπέδων της FSH και LH. Οι γυναίκες με σύνδρομο πολυκυστικών ωοθηκών (PCOS) συχνά συνταγογραφήσει αυτό το φάρμακο, όπως και οι γυναίκες με φυσιολογική ωορρηξία ως έναν τρόπο για να αυξήσουν τη γονιμότητα.\nΩοθυλακιοτρόπου ορμόνης FSH ή (GONAL-f, Follistim)\nΠροβλήματα με την υπόφυση μπορεί να οδηγήσει σε προβλήματα ωορρηξίας. FSH εγχέεται απ 'ευθείας εντός των ωοθηκών για την διέγερση της ωορρηξίας, παρακάμπτοντας την υπόφυση εντελώς.\nΟι γιατροί χρησιμοποιούν αυτό το φάρμακο για να διεγείρουν την υπόφυση, η οποία με τη σειρά του προκαλεί το σώμα να παράγουν ωάρια.\nΑνθρώπινη χοριακή γοναδοτροπίνη, ή hCG (Ovidrel, Pregnyl)\nΑυτό το φάρμακο χρησιμοποιείται συχνά σε συνδυασμό με κλομιφαίνη, hMG ή FSH για την τόνωση ωοθυλακίων στην ωοθήκη να απελευθερώνει τα αυγά.\nΑνθρώπινη εμμηνοπαυσιακή γοναδοτροπίνη ή HMG (Repronex, Pergonal)\nΌπως και FSH, η HMG παρακάμπτει την υπόφυση και εργάζεται άμεσα στις ωοθήκες για την πρόκληση ωοθυλακιορρηξίας.\nΟι γυναίκες με την αντίσταση στην ινσουλίνη και σύνδρομο πολυκυστικών ωοθηκών έχουν υψηλότερα από το κανονικό επίπεδα ανδρικών ορμονών στο σώμα τους, η οποία μπορεί να διακόψει την ωορρηξία. Η μετφορμίνη βοηθά στη μείωση των επιπέδων αυτών. Οι γιατροί συχνά συνταγογραφήσει μετφορμίνη με FSH ή κιτρική κλομιφαίνη για την τόνωση τακτική ωορρηξία.\nΩς πιθανές παρενέργειες αυτών των φαρμάκων, οι γυναίκες έχουν περισσότερες πιθανότητες να έχουν πολλαπλάσια, και πολλαπλά έμβρυα διατρέχουν μεγαλύτερο κίνδυνο για πρόωρο τοκετό, ορισμένες γενετικές ανωμαλίες, και χαμηλό βάρος γέννησης.\nΟρισμένες τεχνικές, οι οποίες συνεπάγονται την ανάκτηση ωαρίων από τη γυναίκα και το σπέρμα από τον άνθρωπο, μπορεί να βοηθήσει μια κατά τα άλλα άγονη ζευγάρι έχει ένα παιδί. Αυτές οι μέθοδοι περιλαμβάνουν:\nΣε αυτή τη διαδικασία, το σπέρμα που έχει ειδικά παρασκευασμένα για γονιμοποίηση εγχύεται στη μήτρα της γυναίκας για γονιμοποίηση και την εμφύτευση. Σε ορισμένες περιπτώσεις, οι γυναίκες δίνονται ωορρηξία διέγερσης φαρμάκων πριν από την κατεργασία IUI να αυξήσει τις πιθανότητες επιτυχίας.\nΥποβοηθούμενης αναπαραγωγής (ART)\nΥποβοηθούμενης αναπαραγωγής, ή την τέχνη, συνδυάζει διάφορες μεθόδους για να βοηθήσουν υπογόνιμα ζευγάρια. Για την αγωγή αυτή, τα αυγά αφαιρούνται από τις ωοθήκες της γυναίκας και να συνδυαστούν με το σπέρμα για να δημιουργήσουν έμβρυα. Αυτά τα έμβρυα στην συνέχεια τοποθετούνται πίσω μέσα στη μήτρα της γυναίκας για εμφύτευση. Τα είδη της τέχνης περιλαμβάνουν:\nIn vitro γονιμοποίηση (IVF): Ο όρος αυτός αναφέρεται σε οποιοδήποτε γονιμοποίηση που εμφανίζεται έξω από το σώμα. Χρησιμοποιείται συχνά σε ζευγάρια όπου οι σάλπιγγες της γυναίκας μπλοκαριστεί ή τον αριθμό των σπερματοζωαρίων του άνδρα είναι πολύ χαμηλή. Οι γιατροί προκαλέσει ωορρηξία στη γυναίκα να συγκομιδή πολλών ωαρίων. Μόλις είναι ώριμα, τα αυγά συνδυάζονται με το σπέρμα του άνδρα σε ένα πιάτο σε ένα εργαστήριο. Λίγες μέρες αργότερα, τα γονιμοποιημένα, τα υγιή έμβρυα στη συνέχεια εμφυτεύονται στη μήτρα της γυναίκας.\nΕνδοσαλπιγγική μεταφορά (ZIFT) ή Σαλπίγγων εμβρυομεταφορά: Αυτή η τεχνική είναι παρόμοια με IVF-γονιμοποίηση των αυγών συμβαίνει σε ένα εργαστήριο, αλλά αντί της μεταφοράς των γονιμοποιημένων αυγών εντός της μήτρας, αυτά μεταφέρονται στην σάλπιγγα, όπου ταξιδεύουν κάτω διαμέσου του σωλήνα στη μήτρα για εμφύτευση.\nΕνδοφαλλοπιανή μεταφορά γαμετών (GIFT): Αυτή η λιγότερο συνηθισμένη πρακτική μορφή τέχνης περιλαμβάνει τη μεταφορά τόσο των μη γονιμοποιημένων ωαρίων και σπερματοζωαρίων σε σάλπιγγα της γυναίκας. Αφού εκεί, η γονιμοποίηση λαμβάνει χώρα στο σώμα της γυναίκας, αντί του έξω.\nΕνδοωαριακή έγχυση σπερματοζωαρίου (ICSI): Αυτή η μέθοδος ART χρησιμοποιείται σε ζευγάρια όπου ο αριθμός των σπερματοζωαρίων του άνδρα και της ποιότητας έχουν σοβαρά προβλήματα. Σε ICSI, ένα μόνο σπερματοζωάριο εγχέεται σε ένα ώριμο ωάριο και το γονιμοποιημένο ωάριο μεταφέρεται στη συνέχεια στη μήτρα ή σάλπιγγα.\nΜερικά ζευγάρια χρησιμοποιούν δωρεά ωαρίων, δωρεά σπέρματος, δωρεά εμβρύων, ή προηγουμένως κατεψυγμένα έμβρυα (που γίνονται από τα δικά τους ωάρια και σπερματοζωάρια), σε αυτές τις μεθόδους ART.\nΣε σύγκριση με τα φάρμακα ή θεραπείες τρόπο ζωής, αναπαραγωγικές τεχνικές βοήθειας και τέχνη μπορεί να είναι δαπανηρή και, σε πολλές περιπτώσεις, δεν καλύπτονται από την ασφάλιση. Συζητώντας για το οικονομικό φόρο οι τεχνικές αυτές μπορούν να τοποθετούν σε σας είναι σημαντική.